Irekia Eusko Jaurlaritza - Gobierno Vasco :: Joko-aretoak instalatzeko edo horietan aldaketak egiteko baimen berriak aldi baterako bertan behera uztea erabaki da, plangintza berria berrikusten den bitartean (Gobernu Bilera 2020-01-14)\nJoko-aretoak instalatzeko edo horietan…\n2020-01-14ko Gobernu Kontseiluaren Akordio nagusiak\n<img src="https://www.irekia.euskadi.eus/uploads/cover_photos/59592/original/fotoconsejo.jpg" style="max-width:100%" alt="" />\nGobernu Bilerak gaur erabaki du, Segurtasun Sailak eskatuta, uztailaren 27ko 120/2016 Dekretuaren, Euskal Autonomia Erkidegoan jokoaren erregelamendu orokorra onesten duenaren, I. Eranskinean jasotako prozedurari, jokoaren plangintza berrikusteko nahiz erregelamenduan eguneratu edo eraberritu beharreko alderdiak aldatzekoari, hasiera ematea.\nJokoaren plangintza honako arau hauei jarraituz berrikusiko da:\nJokoaren Euskal Behatokiak sektore sozio-ekonomikoari eta jokoaren pertzepzio sozialari buruz landutako txostenetan eta prestatutako ekintza-planaren lerro estrategikoetan oinarrituta egingo da berrikuspena, eta, era berean, kontuan izango du apirilaren 7ko 1/2016 Legearen, Adikzioen eta Droga Mendekotasunen gaineko Arreta Integralari buruzkoaren, 50. artikuluan eta 2017-2021 aldirako Euskadiko Adikzioen VII. Planean ezarritakoa.\nPlangintza, berrikusteko prozesuan, jendaurrean jarriko da, eta txostena eskatuko zaie Jokoaren Batzorde Tekniko Aholkulariari nahiz Jokoaren Euskal Kontseiluari, uztailaren 27ko 120/2016 Dekretuaren, Euskal Autonomia Erkidegoan jokoaren erregelamendu orokorra onesten duenaren, 9. artikuluan xedatutakoari jarraituz. Horrez gainera, xedapen orokorrak lantzeko araubide erregulatzailearen arabera beharrezkoak diren izapide guztiak bete beharko dira.\nBerrikusitako jokoaren plangintza Gobernu Kontseiluak onartu beharko du, akordioa EHAAn argitaratzen den egunetik zenbatzen hasi eta bederatzi hilabeteko epean, nahiz eta epea luzatu ahal izango den, interes publikoko arrazoiengatik beharrezkoa izango balitz.\nBestalde, Gobernu Kontseiluak erabaki du plangintza berrikusteko araudia izapidetzen eta onartzen den bitartean bertan behera uztea joko-aretoak instalatzeko eta abian jartzeko baimenak emateko eta izapidetzeko prozedurak, bai eta horietan aldaketak egitekoak ere, lokalaren azalera gehitzea ez dakarten obren kasuan izan ezik; era berean, denbora horretan bertan behera geratuko dira joko-makinak ustiatzeko baimen berriak ere.


EEAA ESPAINIAKO TXAPELKETA | CTO DE ESPAÑA POR CCAA - [EUS] Buruntzaldea Igeriketa- Albisteak\nHome Kronikak-Crónicas EEAA ESPAINIAKO TXAPELKETA | CTO DE ESPAÑA POR CCAA\nBuruntzaldea IKT astelehena, otsailak 02, 2015 Kronikak-Crónicas,\nIÑIGO IBARBURU TXUKUN EEAA ESPAINIAKO TXAPELKETAN\nPasa den asteburuan Iñigo Ibarburu taldekidea Castelloneko "La Salera" igerilekuan izan da Euskal Selekzioarekin Erkidego Arteko Espainiako Txapelketan parte hartzen.\nJunior mailako Espainiako Txapelketa prestatzen ari denez, ez da forma betean joan eta froga batzuk asko kostatu zaizkio. Hala ere, beti bezela, maila ederra eman du eta bere aportazioa erabakigarria izan da Euskadik mutiletan lortu duen 6garren posturako eta sailkapen orokorreko 7garren posturako.\nUste bezela, Iñigo froga indibidualetan zein 3 erreleboetan lehiatu da.\nBanakako frogetan, 100 tximeleta, 200 tximeleta eta 200estiloetan aritu zen. Lehenengoan 57''26 egin zuen 3garren postuan sailkatuz. Bere marka onenetik segundu eskasera maila ona eman zuen Iñigok, froga hau asko kostatu bazitzaion ere.\n200 tximeletan 2'14''33 egin zuen 9garren sailkatuz eta 200 estiloetan bere marka berdintzeko gai izan zen 2'15''66 eginez eta Euskadirentzat 8garren postua lortuz.\nErreleboetan ere erabakiorra izan zen bere aportazioa Euskadiko Selekzioarentzat. 4x200 libren 1'58''98 egin zuen 3garren postan, 4x100 libren 52''93 egin zuen 4garren postuan amaitu zuen erreleboko bigarren postan eta 4x100 estiloak erreleboan ere 57''50 egin zuen tximeletako bere postan.\nTxapelketa garrantzitsuari begira gaudenez, emaitza normalak eta onak dira Iñigorenak. Momentuko entrenamenduaren nekeak frogak nahi baino gogorrago bilakatzen baditu ere, maila onean aritu da Iñigo eta pixkanaka datozen asteetan freskotasuna irabazten joan bezela, Cadiz-en bere markak hausteko gai izatea espero dugu.\nBitartean, datozen bi asteburuetan Gipuzkoako zein Euskal Herriko txapelketak izango ditu. Plangintzaren ondorioak ikusten hasteko txapelketak izango dira eta Cadiz-eko zitarako ondo prestatzekoak ere bai, beraz, zorionak egiten ari zaren lan guztiagatik, eutsi goiari eta eurra!!\nArgitaratzailea Buruntzaldea IKT ordua astelehena, otsailak 02, 2015


Tilburgeko Unibertsitatea - Wikipedia, entziklopedia askea.\nTilburg University, Universiteit van Tilburg, Katholieke Universiteit Brabant, Katholieke Hogeschool Tilburg eta Roomsch Katholieke Handelshoogeschool\nAssociation of Universities in the Netherlands (en) , Stichting Academisch Erfgoed (en) , European University Association (en) eta Alliance of Leading European Universities in Economic and Social Sciences (en)\nTiasNimbas Business School (en)\nTilburg Law School (en)\nTilburg School of Catholic Theology (en)\nTilburg School of Economics and Management (en)\nTilburg University library (en)\nTilburgeko Unibertsitatea Holandako unibertsitate publikoa da, Administrazio, Arte, Gizarte Zientziak, Zuzenbidea, Ekonomia eta Humanitate arloetan espezializatua, Tilburg hirian, Ipar Brabante probintziako zati batean, Herbehereetako hegoaldea.\nErakundeak mundu osoko ikerketarako eta irakaskuntzarako ospe ona sortu du. Argitalpen akademikoen arloan, Research Papers in Economicsek bere Ekonomia eta Enpresa Zientzien Fakultatea munduko 23. ikerketa sail emankorrena eta Europako 6.a izan zen.  2020ko Shanghaiko Sailkapenaren arabera, Tilburg Unibertsitatea 6. postuan kokatzen da Enpresen Administrazioaren arloan eta 24. finantza arloan mundu osoan.   Zuzenbidearen arloan, Tilburgeko Unibertsitatea munduko 28. postuan dago eta Herbehereetan 2. THE 2021eko unibertsitateen ranking akademikoaren arabera.  Horrez gain, Gizarte eta Portaera Zientzien Fakultateak Psikologia Medikoko bi urteko Masterreko programa bakarra eskaintzen du (nederlanderaz ematen da), eta bertan ikasleak medikuntzaren alorreko profesional zientifiko gisa trebatzen dira.\n2 Datu garrantzitsuak\nUnibertsitatea 1927an sortu zen. Hasieran Enpresen Administrazio eta Zuzendaritzako eskola zen . Geroago, Zuzenbidea ( 1963an sortua), Gizarte eta Portaera Zientziak ( 1963an ere ), Teologia eta Filosofia ( 1967 ) eta, azkenik, Arte Eskola ( 1981 ) bezalako fakultateak sartu ziren.\nBeste fakultate batzuen hazkundea gorabehera, Enpresen Administrazio eta Zuzendaritzak gaur egun unibertsitatea osatzen duten unibertsitate guztien artean handiena izaten jarraitzen du ikasle kopuruari dagokionez.\nDatu garrantzitsuak[aldatu | aldatu iturburu kodea]\nCampuseko ikasleen populazioa 17.378 ikaslez osatuta dago.  Kopuru hori esanguratsua da hiriko biztanleria osoa 200.000 biztanle pasatxo direla kontuan hartzen bada.\nIkasleen% 18 gutxi gorabehera atzerriko jatorria duten ikasleek osatzen dute. Talde hau ikasle finkoek (unibertsitatean ikasketak hasi eta amaitzen dituztenek) eta truke ikasleek osatzen dute. Zentzu horretan, Tilburgeko Unibertsitateak urtero egiten die harrera Europako beste herrialde batzuetako ikasleei Erasmus Ikasle Truke Programan.\nEindhovengo Unibertsitate Teknikoarekin batera, Tilburgeko Unibertsitateak negozio eskola bat garatu du, TIAS izenekoa, 2020an Europako 32 negozio eskoletara iritsi zen  eta bere Executive MBAs 69. postuan dago munduko Financial Times . \nMultimedia: Tilburg University\nBNF: 124219426 (data)\nOrriaren azken aldaketa: 23 ekaina 2021, 13:30.


Jangela autogestionatuaren egitasmoa by Salbatore Ikastola - issuu\nJangela autogestionatuaren egitasmoa\nSalbatore Mitxelena Ikastola Zerbitzu-azpibatzordea 2012ko apirilaren 12an\n2. GAUR EGUNGO JANGELA-ZERBITZUA\n2.1. EZAUGARRIAK ETA FUNTZIONAMENDUA\n2.2 KOSTU EKONOMIKOA\n3. ALDAKETARAKO JUSTIFIKAZIOA\n3.1. GURE HEZKUNTZA-PROIEKTUAK DIONA\n3.2. ZERBITZUAREN KALITATEA\n3.3. KONPROMISOA GIZARTEAREKIN\n4. JANGELA AUTOGESTIONATUAREN EGITASMOA\n4.1. HASIERAREN DATA\n4.2. ZEIN JANGELAN\n4.3. EZAUGARRIAK ETA FUNTZIONAMENDUA\n4.4. KOSTU EKONOMIKOA\n5. INGURUKO BESTE JANGELA AUTOGESTIONATUAK\nIkastetxe baten ardura da bere baitan egiten diren jardun guztiak. Hauek bat etorri behar dute ikastetxeko hezkuntza-proiektuarekin, hau delako erreferente orokor eta nagusia ikastetxe batean. Honek markatu behar du ikastetxeko ibilbidearen ildo nagusia. Bertan jasota dauden ikastetxeko oinarriak, ideiak eta irizpideak eskolako eremu guztietan era koherente batean aplikatu behar dira. Eta beste arloetan bezala, jangela-zerbitzuan ere aplikatu beharrekoak dira. Jangela heziketarako esparru garrantzitsua da ikastetxe batean, eta bertan ikasleak hezi behar dira zenbait ohituretan, bereziki higiene, elikadura eta harreman pertsonalei dagokienez, beti ere hezkuntza-proiektuaren ideiak jarraituz. Orain dela zenbait urte, gure ikastolako jangela-zerbitzua azterturik konturatu ginen zenbait aspektu garrantzitsuetan ez zetorrela bat ikastolako Hezkuntza-proiektuak  eta bere irakaspenek (Agenda 21  kasu) jasotzen zutenarekin. Eta hau zuzentze aldera, zerbitzuazpibatzordean azken urteetan egitasmo berria lantzen ibili gara: jangela autogestionatua. Egitasmo berri hau da, hain zuzen ere, txosten honetan aurkezten duguna. Bertan azaltzen da, lehenik,\nfuntzionamendu eta datu ekonomikoak. Ondoren, ikastolako hezkuntza-proiektuan eta irakasmaterialetan jangelarekin erlazionatutako zenbait aspektuez diotenaz azaltzen da, detektatu egiten dira hauekin bat ez datozen gaur egungo jangela-zerbitzuko puntuak, eta justifikatu egiten da egitasmo berri baten beharra. Azkenik, proposamen berria aurkezten da, jangela autogestionatua, ikastolaren oinarri eta irizpideekin bat etorriko litzatekeena. Horretarako, proposamen berriaren ezaugarriak azaltzen dira, bere funtzionamendua, bere egokitzapena hezkuntza-proiektuarekin, eta eginiko bideragarritasun ekonomikoa. Bukatzeko, hemen aurkezten den jangela autogestionatuaren antzeko kasu errealen berri ematen dugu, gure inguruko zenbait ikastetxeetan aurrera eramaten ari direnak. 2. GAUR EGUNGO JANGELA-ZERBITZUA 2.1. EZAUGARRIAK ETA FUNTZIONAMENDUA Gure ikastolak jangela-zerbitzua eskaintzen die nahi duten ikasleei . Ikastolak gutxi gora-behera 1100 ikasle ditu gaur egun, eta horietatik 242 inguruk bazkaltzen dute bertan, hau da, ikasleen laurdenera ez da iristen jangela-zerbitzua erabiltzen dutenen artean.\nIkastolak bi jangela ditu, bata Iñurritzan eta bestea Azken Portun, eta biak Aibak catering enpresak gestionatzen ditu. • Iñurritzako jangela: 200 erabiltzaile ditu, HH-3 eta DBH-4 arteko ikasleak. Bazkaria Iñurritzako sukaldean bertan egiten da, eta langileak (sukaldaria, sukaldarilaguntzailea, eta 7 begiraleak) catering enpresakoak dira. Jangela honetarako, koordinatzaile bat dago, ikastolako irakaslea dena, eta bere lanaldiko 2 orduz aritzen da koordinazio-lanetan. • Azken Portuko jangela: 42 erabiltzaile ditu, HH-2 eta HH-3ko ikasleak. Bazkaria cateringak ekartzen du prestatuta Astigarragako bere egoitzatik, termoetan ontziratuta tenperatura altuan zenbait orduz. Bazkaria goizeko 7etan inguru egiten da. Ikastolako irakasle batek eta begirale batek, hau catering enpresakoa, gidatzen dute jangela. Menuak catering enpresak egiten ditu, eta berdinak dira Iñurritza zein Azken Porturako. Ikastolak kontsultatutako zenbait dietisten arabera, catering-enpresaren menuen diseinua ez da orekatua ez eta gomendagarria ere, gain-proteinikoa dela nabarmenduz. Hori dela eta, saiatu gara dietistek eginiko menu egokiak enpresari proposatzen baina ez digute onartu, gure menuak Eusko Jaurlaritzak markatzen dizkien parametroen baitan ez direla sartzen argudiatuta. Saiatu gara ere zenbait arrain (panga eta antzekoak) menutik kentzen, eta naiz eta hasieran kasu egin ziguten, gero berriz sartu zituzten menuan, abisurik eman gabe. 2.2. KOSTU EKONOMIKOA Jangela-zerbitzuaren koste osoa erabiltzaileen kuoten bitartez estaltzen da. Erabiltzaile bakoitzak 92 € ordaintzen du hilean, 10 hiletan (zerbitzua berez 9 hiletakoa da), eta beraz kurtso osoan 920 €. Ikastolak zerbitzuagatik ordaintzen duena ondorengoa da: Erabiltzaileak Hileko kuota Iñurritza Azken Portu Guztira\n3. ALDAKETARAKO JUSTIFIKAZIOA 3.1. GURE HEZKUNTZA-PROIEKTUAK DIONA.\nHezkuntza-proiektuak  ikastolaren helburu orokorrak markatzen ditu, eta zehazten ditu heziketa-prozesuan ikasleek hartu behar dituzten balore eta gaitasunak ere. Hezkuntzaproiektuak eta beste zenbait proiektuk (Agenda 21  kasu) markatzen dituzten hainbat xedek eta balorek lotura zuzena dute jangela-zerbitzuarekin. Bertan zehazten denez, ikastolaren helburua da kalitatezko prestakuntza eta zerbitzu onenak eskaintzea ikasleei. Bestetik, zehazten da ere gizartearekin dugun konpromisoa, helburua izanik ikasleak gizartearekin eta herriarekin modu konprometituan heztea. Bertan balioesten dira ere ingurumenaren garapen jasangarria eta ingurumen naturalaren aldeko jarrerak. Elementu hauek guztiak ikasleen dimentsio etiko integral baten barnean kokatzen ditu, jarrera kritiko eta arduratsua norberaren buruarekin eta gainontzeko pertsonekin bultzatuz eta etengabeko hobekuntza sustatuz. 3.2. ZERBITZUAREN KALITATEA 3.2.1. Menua Catering-enpresak eskaintzen dituen menuak  ebaluatzeko asmoz hiru dietistei eskatu genien menuak azter zitzaten, bakoitzak bere aldetik. Dietistak Ordiziako Dâ€™elikatuzekoa, Ekolapikokoa eta ikastolako guraso bat izan ziren. Denak bat etorri ziren ezegokiak direla esatean, nagusiki desorekatuak direlako, gain-proteinikoak, hain zuzen ere. Beren esanetan ere, menu gain-proteinikoak catering gehienen gaitza da. Menu orekatuak izateak berebiziko garrantzia du ikasleei jateko ohitura osasungarriak erakusteko, adituek diotenez. Ikastolan, jateko ohitura osasungarriak erakusteak helburua izan behar du, batez ere azken aldian, non ume eta gazteengan elikadurarekin loturiko osasun-arazoak zabaltzen ari diren. Adierazgarriak dira gizentasun-datuak 8 eta 15 urte bitarteko gipuzkoar gazteen artean: mutilen % 21ek eta nesken %17,3k obesitatea dute . Beraz, horrelako menuak ez datoz bat ikasleei erakutsi beharko genizkiekeen jateko ohitura osasungarriekin. Eta cateringarekin jarraituz gero ez genuke autonomiarik izango menuak aldatzeko eta gure ustez egokiak direnak eskaintzeko. 3.2.2. Jakiak Cateringak ikastolara ekartzen dituen jakien kalitatea, jatorria eta zer ereduekin ekoiztu diren ezezagunak zaizkigu. Catering-enpresek ohitura dute hornitzaile handiei erostea, eta hauen produktu gehienak kanpokoak izan ohi dira; beraz, ez dakigu ia ezer jaten ditugun jakiei buruz. EHNE sindikatuaren 2007ko ikerketa baten arabera, Lea-Artibai eskualdeko jantokietan zerbitzatutako jakien %90 kanpokoak ziren . Produktorea zein den eta produktua zein baldintzetan ekoiztu den ez dakigunez, ez dakigu ere zer jaten ari garen. 5\nProduktuak transgenikoak dira? Zer urekin erregaiatu dira? Arrain-haztegietako ura kutsatuta dago? Zein pentsu klase ematen die abereei? Adibide bezala, panga eta tilapia arrainen kasuak aipa daitezke, ikastolan zerbitzatzen direnetako bi. Pangaren kasuan Europan kontsumitzen den gehiena Mekong ibaian dauden arrain-haztegietatik dator, hau da 10.000 km-ko distantziatik. Arrain hau hazteko erak, baldintzak, uren kalitatea eta langileen lanbaldintzak oso kezkatzekoak dira . O.C.U.k pangari eginiko analisietan Europan debekatuta dagoen trifluoralina herbizida eta merkurioa topatu dute , eta ondorioz gutxitan jatea gomendatzen du. Errealitate hau oso urruti dago ikastolak markatzen dituen kalitate-irizpideetatik. Bazkarien kalitate onenaren segurtasuna izateko bertan ekoiztutako jakiak eskuratzea izango litzateke bidea. 3.3. KONPROMISOA GIZARTEAREKIN Une honetan, ikastolan jaten diren produktuetatik bakar bat ez da herrian edo eskualdean ekoiztua izango, eta kasu onenean gutxi batzuk izango dira Euskal Herrian ekoiztutakoak. Baina kontsumitzen diren produktu asko edo gehienak bertakoak izan zitezkeen, bertako baserritarrenak eta arrantzaleenak. Zentzu honetan baserrien egoeraren larria zein den denon ezaguna da, urtez urte bere kopurua izugarri azkar ari da txikitzen lehiatu ezinda saltoki handiekin. Beraz, baserria, horren garrantzitsua izan den eta den elementu sozial, kultural, linguistiko eta ekonomikoa babestu nahi bada ekonomikoki bideragarri izan behar du. Eta hau lortuko da baldin bertako produktuak erosten badira. Honen haritik, EHNE sindikatutik dei berezia luzatu zien eskoletako jangelei baserriko eta bertako produktuak kontsumitu zitzaten, beraientzako laguntza handia eta irauteko aukera suposatuko lukeelako. Azken batez, bultzatu nahi dena elikadura-subiranotasuna da, tokian tokiko nekazaritza eta abeltzaintzaren babesten dituena, eta baliabide naturalen gestio eta eredu sozial jasangarriak aintzat hartzen dituena (Paul Nicholson ). Beraz, gizartearekin eta gure herriarekin konprometituta bagaude, bertako produktoreek ekoiztutako jakiak erostea da bidea. 3.4. INGURUMEN-JASANGARRITASUNA Gaur egun gure ikastolako jangeletan zerbitzatzen diren produktuen jatorria ez dugu ezagutzen, seguruenik kanpokoak izango dira gehienak, eta askotan ehunka edo milaka kilometroko distantziara ekoiztutakoak, beste catering-jantokietan gertatzen den antzera . Kontu honek ingurumen-jasangarritasunarekin lotutako zenbait ertz ditu. Batetik, produktuak 6\noso urrutitik ekartzeak kostu energetiko handia du. Bestetik, produktua non eta zein baldintzetan ekoiztu den ez dakigunez, bere kalitateaz gain, ez dakigu ere inguruarekiko irizpide jasangarrien arabera ekoiztua izan den edo ez. Dena den, jaki gehienak hornitzaile handien eskutik datozenez arrazoizkoa da pentsatzea produkzio industrialeko irizpideen arabera ekoiztuta izango direla. Eredu produktibo horrek etekin ekonomikoa lehenesten du ingurumen-jasangarritasunaren gainetik. Bai hezkuntza-proiektuak bai Agenda 21ak ingurumenaren babesa eta jasangarritasunirizpideen alde egiten dute. Eta hau gure jangelara ekarrita, hoberena da modu tradizionalean edo ekologikoan ekoiztutako bertako eta sasoiko elikagaiak kontsumitzea. Hau ezinezkoa da ordea orain dugun catering-zerbitzuarekin. 3.5. ONDORIOA Gaur egungo catering-bidezko jangela-zerbitzuaren gainean eginiko azterketan ondorioztatzen duguna zera da: ez duela bat egiten ikastolaren hezkuntza-proiektuarekin eta bere irakaspenekin. Menua ezegokia da, jakien kalitatea oso zalantzazkoa da, gizartearekiko konpromisoa ez da inon gauzatzen eta ingurumen-jasangarritasunaren irizpideak ez dira betetzen. Honetaz gain, catering-enpresak ez digu autonomiarik uzten guk proposatzen ditugun aldaketak egiteko. Guzti honengatik uste dugu egokiena jangelaren gestioa ikastolak berak hartzea dela eta bere irizpideak ezartzea, jangela autogestionatua izatea, alegia. 4. JANGELA AUTOGESTIONATUAREN EGITASMOA Hemen proposatzen dugun jangela autogestionatuaren egitasmoak koherente nahi du izan ikastolako hezkuntza-proiektuarekin eta bertan irakasten diren edukiekin. 4.1. HASIERAREN DATA Jangela autogestionatua 2012-13 ikasturtearen lehenengo egunean hasiko litzateke. 4.2. ZEIN JANGELAN Asmoa I単urritzako zein Azken Portuko jangela bietan jangela autogestionatua ezartzea da. Bi jangeletako bazkariak I単urritzako sukaldean prestatuko lirateke. Azken Portuko bazkariak ontzi egokietan eramango lirateke haraino. Jakitun gara bazkarien garraiatzeak inspektorearen oniritzia behar duela eta hori lortzen saiatuko gara, batez ere jakinda beste jangela batzuetan (Beasaingo ikastolan, adibidez) bazkarien garraiatzea onartuta dutela. 7\nAntza, baimena lortzea tokian tokiko inspektorearen irizpidearen araberakoa da. Bazkariak garraiatzeko baimena lortuko ez balitz, ordea, jangela autogestionatua I単urritzan soilik ezarriko litzateke, hasiera batean bederen, eta Azken Portuko jangelak orain arte bezala catering-arekin jarraituko luke. Etorkizunari begira, beste aukera batzuk aztertuko lirateke Azken Portun ere jangela autogestionatua ezartzearren. 4.3. EZAUGARRIAK ETA FUNTZIONAMENDUA Jangela autogestionatua aurrera eramateko Ekolapiko proiektuko  kideen laguntza eta aholkularitza izan dugu eta aurrerantzean ere halaxe izango dugu, beraiek bultzatzen duten proiektua bat datorrelako gure helburuekin. Ekolapiko proiektua ikastetxeetan elikadura ekologiko eta osasuntsua txertatzeko egitasmoa da. Proiektuaren sustatzaileak Donostiako Udala, Cristinaenea Fundazioa, Kutxa fundazioa eta Biolur (nekazaritza ekologikokoaren aldeko erakundea) erakundeak daude. Hauekin lankidetzan ere Manttangorri dago, produkzio ekologikoa duten Gipuzkoako baserritarrez osatutako enpresa banatzailea dena; beren produktuez gain bertakoak ez diren produktu ekologikoak ere banatzen ditu . 4.3.1. Menua Menua Ekolapikoko nutrizionistak eginikoa da (ikus 1. Eranskina). Menua diseinatzerako garaian kontutan hartu dira sasoi bakoitzeko produktuak. 4.3.2. Jakiak Jaki guztiak, haragia eta arraina izan ezik, Manttangorri banatzailearen eskutik jasoko ditugu, hasiera batean bederen. Berak banatutako produktu guztiak ekologikoak dira . Baratzeko produktuak Zarauzko eta Itziarko bi baserrietatik iritsiko litzaizkiguke, beren esanetan. Esan beharra dago ere, askatasun osoa dugula berari nahi duguna eta nahi dugun kantitatean erosteko, hau da, ez gaitu inolako konpromisorik lotzen. Haragia eta arraina herrian erosiko ditugu. 4.3.3. Pertsonala Jangela autogestionatuaren pertsonala orain dugun berbera izango da, hau da, koordinatzailea, sukaldaria, sukaldari laguntzailea, eta 8 begiraleak. Bere dedikazioa ere gaur egungoa izango da. Koordinatzailea ikastolako irakaslea izango da, orain arte bezala. Sukaldaria eta sukaldari-laguntzaileak ikastolaren langileak izango dira (orain arte ez bezala). Begiraleak Zarauzko Sorginmu単o Begiraleen Taldekoak izango dira. Orain arteko begiraleek aukera izango dute jarraitzeko, baina Sorginmu単oko langileak bezala. 4.4. KOSTU EKONOMIKOA 8\nJangela autogestionatuaren kostuen kalkuluak 1. eta 2. tauletan ageri dira. 1. Taulan bi jangelen kostua (Iñurritza eta Azken Portu) ageri da, eta 2. Taulan soilik Iñurritzakoa. Alderatzeko asmoz, bi tauletan ageri da ere gaur egungo jangelen kostua, eta baita ere gaur egungo eta jangela autogestionatuaren arteko kostu-aldea. Kostuen kalkuluak pertsonalaren eta jakien kontzeptuak hartzen ditu. Pertsonalari dagokionez, ikastolako langileak izango direnen kasurako (sukaldaria, sukaldari-laguntzailea eta koordinatzailea) ikastoletako lan-hitzarmena aplikatu da, eta Sorginmuñoko begiraleen kasurako beraiek igorri diguten aurrekontua. Jakien kostuaren kasuan, Ekolapikoko eta Manttangorrikoek kalkulatutako kostua aplikatu da, oinarri izanda beraiek diseinatutako hileko menua eta beraiek hornitutako jaki ekologikoen salneurria (ikus 2. Eranskina). 1. Taula. Iñurritzako eta Azken portuko jangela autogestionatuen urteko kostua, oraingo jangelen urteko kostuak, eta bien arteko kostu-aldea (Eurotan).\nJANGELA AUTOGESTIONATUAREN KOSTUA. IÑURRITZA + AZKEN PORTU. PERTSONALA\nEnpresaren g. Segurantza\nMenua Azken Portu\nGUZTIRA (Pertsonala + Jakiak)\nORAINGO JANGELAREN KOSTUA. IÑURRITZA + AZKEN PORTU. SARRERAK\nORAINGO JANGELA ETA JANGELA AUTOGESTIONATUAREN ARTEKO ALDEA. IÑURRITZA + AZKEN PORTU ALDEA (urtean) -4.099,31 ALDEA (ikasleko eta hileko) -1,69 (*) Guztiz konfirmatu gabe. (**) Kostua Ekolapikokoek eginiko kalkuluaren araberakoa da. Ikus atxikitako 2. eranskina.\nIñurritza eta Azken Portuko jangela autogestionatuen urteko kostu totala (1. Taula) orain ordaintzen dena baino 4.099,31 € handiagoa izango zen. Honek ikasle bateko hileko kuotan 1,69 €-ko igoera suposatuko luke, kostu osoa kuotarekin berdindu nahi bada. Iñurritzako jangela autogestionatuaren urteko kostu totala (2. Taula) egungoa dena baino 5.183,64 € handiagoa izango zen. Honek ikasle bateko hileko kuotan 2,14 €-ko igoera ekarriko luke, kostu osoa kuotarekin ordainduz gero. 2. Taula. Iñurritzako jangela autogestionatuaren urteko kostua, oraingo jangelaren urteko kostua, eta bien arteko kostu-aldea (Eurotan).\nJANGELA AUTOGESTIONATUAREN KOSTUA. IÑURRITZAKO JANGELA PERTSONALA (Iharduera)\nSukald. laguntzailea (%63)\nGuztira JAKIAK (EGUNEKO)**\nORAINGO JANGELAREN KOSTUA. IÑURRITZAKO JANGELA KUOTA\nORAINGO JANGELA ETA JANGELA AUTOGESTIONATUAREN ARTEKO ALDEA. IÑURRITZAKO JANGELA ALDEA (urtean) -5.183,64 ALDEA (ikasleko eta hileko) -2,14 (*) Guztiz konfirmatu gabe. (**) Kostua Ekolapikokoek eginiko kalkuluaren araberakoa da. Ikus atxikitako 2. eranskina. Eginiko kalkuluek erakusten dute jangela autogestionatua ekonomikoki pittin bat garestiagoa dela oraingo jangela baino. Honek ikasle baten hileko kuotan 1,69 € eta 2,14 € arteko igoera ekar lezake, hau da, %2 ingurukoa. Beraz, horren alde txikia izanik, jangela autogestionatua ekonomikoki erabat bideragarria jotzen da.\nEgitasmoa martxan jarriz gero, kontabilitatea gutxienez bi astetik behin egingo da, eta, hartara, aurkeztutako kalkuluetatik egon litezkeen desbiderapenak detektatu eta zuzenduko lirateke. Zentzu honetan, aipagarria dira jangela autogestionatuak eskaintzen dituen autonomia, malgutasuna eta, finean, zuzenketak egiteko aukera zabala. 5. INGURUKO BESTE JANGELA AUTOGESTIONATUAK Gure inguruan baditugu jangela autogestionatua duten ikastetxeak, esaterako Larrabetzuko Eskola Publikoa , Ibarrako Uzturpe Ikastola , eta Beasaingo Andramari Ikastola . Hirurak bisitatu ditugu eta beren errealitatea bertatik ezagutu. Jangelen arduradunen aldetik balorazioa beti oso positiboa izan da, eta gu ere konbentzitu gaituzte.\nERREFERENTZIAK  http://issuu.com/salbatoremitxelena/docs/hezkuntza_proiektua_berritzen  http://www.zarauzkoikastola.org/web/default.php  http://issuu.com/salbatoremitxelena/docs/jangelako_karpeta_11_12?mode=window& backgroundColor=%23222222  http://www.medicina-deportiva.net/kilogip.html  Argia, 2225. alea. 2010-04-04. http://www.argia.com/argia-astekaria/docs/2225/pdf/p05-09.pdf  http://www.youtube.com/watch?v=agJVOpUH93U  http://www.ocu.org/alimentos-y-bebidas/contaminantes-en-los-filetes-de-pescados488274.htm  Argia, 2081. alea. 2007-03-25. http://www.argia.com/argia-astekaria/docs/2081/pdf/p20-22.pdf  http://www.ekolapiko.net/index.php/eu/  http://www.manttangorri.net  Hik Hasi, 132. alea. 2008-11-01. hhtp://www.hikhasi.com/fitx/fitxategiaJeitsi.php?id=166&emota=&emota=pdf  http://ingurumena.blog.euskadi.net/beasaigo-andramendi-ikastola-elikagai-ekologikoakgure-jantokian\n2012-13 Ikasturterako jangelaren egitasmoa


Alamartxo gaua 2017 Trafiko oharra eta Afarirako eskaerak\nTrafiko oharra: Alamartxo gaua dela eta, ekainaren 23an, ostirala, Santa Fe kalea itxita egongo da ibilgailuentzako mediku etxetik aurrera, arratsaldeko 18:00etatik hurrengo eguneko goizeko 6:00etara.\nAfarirako eskaerak: afaltzeko mahaiak eta aulkiak behar dituenak, udaletxean egin beharko du eskaera. Ostiralean 18:30etik 19:30era hartu beharko dira Gure Ametsako biltegi zaharrean.\nUdal Herri Batzarrerako deialdia\n2017, maiatzak 15\nOhar honen bidez jakinarazi nahi dizugu, Udalak Herri Batzar bat antolatu duela ostegunean, hilak 18, arratsaldeko 18:30ean Karreanen. Gai zehatz bat du batzarrak: Udala eta Elizaren artean izandako harremanen berri eman eta gaur egungo egoera azaltzea. Bertaratzera gonbidatzen zaitugu.\nOhiko pleno deialdia\n2017, maiatzak 9\nUdalbatzar arrunta ostegunean, maiatzak 11, arratsaldeko 18:30etan.\n2017, martxoak 30\nIgande honetan, apirilak 2, XXVII. Dantzari Txikien Eguna festa dela eta, ibilgailuen trafikoan aldaketa batzuk izango dira.\nPeoi-garbitzailearen hautaketaren emaitzak\nAdministrari bat kontratatzeko deialdia\n2017, martxoak 21\nZaldibiako Udalak langile bat kontratatzeko deialdia egin du.\nLan mota: Administraria\nPeoi-garbitzaile bat kontratatzeko deialdia\n2017, martxoak 14\nZaldibiako Udalak peoi-garbitzaile bat kontratatzeko deialdia egin du.\nIV. Goierri Rallysprinta martxoaren 18an\n2017, martxoak 18\nAurtengoan Gipuzkoako Haur Minbizidunen Gurasoen Elkartea den ASPANOGI elkarteari laguntzeko egingo da rallya. Aurreko edizioetan bezala 13:00etan hasiko da iluntzera arte luzatuko den rallya eta ibilbide bera izango du.\n2016, martxoak 9\nIgande honetan, martxoak 13, XXVI. Dantzari Txikien Eguna festa dela eta, ibilgailuen trafikoan aldaketa batzuk izango dira.\n2016, otsailak 19\nHERRI BARATZA PROIEKTUA


SATSE Euskadik pandemiaren ebaluazio batzordean erizainak eta fisioterapeutak egotea eskatu du\n30 Ekaina 2021\nErizainek eta fisioterapeutek xehetasunez eta sakontasunez ezagutzen dituzte Covid-19aren kudeaketaren ondorioak, eta haien ekarpenak garrantzitsuak dira etorkizuneko krisietan akatsik ez errepikatzea ahalbidetuko diguten gabeziak detektatzeko.\nOsasun Sailak Lurraldearteko Kontseiluaren hurrengo bilera batean pandemiaren ebaluazio-batzorde bat osatzeko eta eratzeko asmoa duela jakin ondoren, SATSEk eskatu du batzorde hori profesionalek eta adituek osa dezatela, modu autonomoan eta independentean azter dezaten Covid-19aren pandemia hasi ondoren Gobernuak eta autonomia-erkidegoek hartutako erabaki guztiak, azken ondorioek etorkizuneko kudeaketa hobetzeko balio dezaten.\nGainera, sindikatuaren ustez, ezinbestekoa da Covid-19aren pandemiaren ebaluazio organo horrek erizainak eta fisioterapeutak izatea, osasun krisi larri honetan duten ezagutza eta parte-hartze erabakigarria dela eta. SATSEk gogorarazi du erizainek zein fisioterapeutek informazio oso esanguratsua eman diezaioketela ebaluazio-batzorde honi, beste jakintza-adar eta eremu batzuetako adituek eskaintzen dutena osatzeko. "Gure ekarpenak oso garrantzitsuak izan daitezke etorkizuneko krisietan akatsik berriro gerta ez dadin", adierazi du sindikatuak.\nAzkenik, Erizaintza Sindikatuak defendatzen du ebaluazio-batzorde honetan azkenean hartzen diren ondorioak eta gomendioak osasun-administrazioek kontuan har ditzatela, gure osasun-sistema indartzeko eta hobetzeko.\n2021eko aldi baterako kontratazioko zerrendak osatzeko prozedura\n(Visto 35629 veces )\n2021eko iraila Eskaintza telematikoa: Erizaintza kategoriako bitartekoak\n(Visto 2967 veces )\nOsakidetza: 2021eko hizkuntza-eskakizunak egiaztatzeko bigarren deialdia\n(Visto 771 veces )\nErizainen omenezko horma-irudia Gasteizko Mural Ibilbidearen protagonista da\n(Visto 679 veces )\nEzkerraldea-Enkarterri-Gurutzeta ESIko aldi baterako eta behin betiko barne-mugikortasuna: behin-behineko zerrenden argitalpena\n(Visto 666 veces )


Udarregiko DBH4 mailako ikasleak maiatzaren 25ean itzuliko dira ikastolara - Usurbil - Noaua.eus\nUdarregiko DBH4 mailako ikasleak maiatzaren 25ean itzuliko dira ikastolara\nNoaua Aldizkaria 2020-05-08 11:33\nCristina Uriarte Eusko Jaurlaritzako Hezkuntza sailburuak atzo eman zuen albistea: ikasle batzuk eskolara itzuliko dira maiatzaren 18an. Ez denak. Modu mailakatuan egin nahi baita "itzulera operazioa". DBH4 mailakoak adibidez, maiatzaren 25ean bueltatuko dira ikasgelara. Tartean, Udarregi ikastolako ikasleak.\nOsasun egoera okertzen ez bada behintzat, Batxilergoko bigarren mailako ikasleak maiatzaren 18an itzuliko dira eskolara. Lanbide Heziketan ere, egun horretan itzuliko dira ikasgelara goi mailako zikloetako lehen eta bigarren mailako ikasleak eta erdi nahiz oinarrizko mailetako bigarren ikasturtekoak.\nDBH4 maila, Batxilergoko lehen maila eta Lanbide Heziketako erdi mailako zikloetako lehen mailakoak astebete beranduago itzuliko dira: maiatzaren 25ean.\nHaur eskoletako ume batzuk ere izango dute aukera itzultzeko, baldin eta gurasoak funtsezko jardueretan ari badira lanean. Dena den, kasu honetan ez da datarik aurreratu.\nHezkuntza Sailaren proposamenak sindikatuen kritikak ekarri ditu.\nMariaje Imaz: "Astelehenean zuzendaritza taldeko bilera dugu"\nMariaje Imaz Udarregi ikastolako zuzendariarekin harremanetan jarri gara. "Gu ere DBH4koak ikasgelara itzultzeko antolaketa lanetan gabiltza. Astelehenean zuzendaritza taldeko bilera dugu eta bertan antolatuko dugu gure jarduna. Oraindik beraz, ezin dut gehiago aurreratu. Erabakiak hartzen goazen neurrian informatuko zaituztegu".\nZuzendaritza Taldearen bileran, geletako antolaketa nahiz irakasleen jarduna definituko dituzte. "Izan ere, klase hauek eta etxean dauden gainerako ikasleen klaseak uztartu beharko ditugu", azaldu digu Mariaje Imazek.\nHezkuntza Sailak ezarri dituen neurriak:\n- Ikasgeletan, metro eta erdiko distantzia egon beharko du eskola postuen artean.\n- Aurrez aurreko eskolek egunean bost orduko ordutegi trinkoa izango dute.\n- Maskarak erabili beharko dituzte ikasleek, irakasleek eta hezkuntzako gainerako profesionalek eskolan nahiz atsedenaldian daudenean.\n- Ikastetxeetara sartzeko eta handik ateratzeko, ikastetxe bakoitzak antolatuko ditu. Baina mailaka egin beharko dute. Bi sarrera eta irteera dituzten eskoletan, zein den sarrera eta zein irteera zehaztuko dute, beti norabide bakarrekoak izateko.\n- Atsedenaldietan hainbat txanda ezarri beharko dituzte, ikasle guztiek ordu berean bat egin ez dezaten.\n- Jantoki zerbitzurik ez da emango.\n- Aipatutako mailetako ikasleentzat ez da boluntarioa izango ikastetxera itzultzea. Hala ere, ezohiko egoerak egon daitezkeela dio Hezkuntza Sailak, eta kasu horiek banan bana aztertuko dituzte.\nUsurbilgo Lanbide Eskola: "Hasi gara itzulera prestatzen"\nNoaua Aldizkaria mai 08 Zubieta\nUsurbilgo Lanbide Eskolan oraindik ez dute Eusko Jaurlaritzaren jakinarazpen ofizialik jaso. Dena den, hasi dira itzulera antolatzen. Datorren aste...


Irekia Eusko Jaurlaritza - Gobierno Vasco :: EHAA xedapena 201705830\nHurrenkenaren zenbakia: 201705830\nIkus 2017/07/05ean argitaratutako 2017/06/22ko EBAZPENA \nGarraio Azpiegituren zuzendariaren 2017ko ekainaren 22ko ebazpenaren bidez, «Donostialdeko Metroaren Mirakontxa-Easo tartea eraikitzeko proiektua» onartu zen.\n«Donostialdeko Metroaren Mirakontxa-Easo tartea eraikitzeko proiektuaren» helburua da linearen tarte hori ezartzeko beharrezko obra zibilak definitzea, baloratzea eta planifikatzea.\nGarraio Azpiegituren zuzendariaren 2017ko ekainaren 22ko ebazpenaren bidez, proiektua burutzeko behar ziren ondasun eta eskubideak jabeei nahitaez kentzeko prozedura abiaraztea eta desjabetzeei buruzko eranskina jendaurrera ateratzea erabaki zen. Interesdunei jakinarazi zitzaien eta 2017ko uztailaren 5ean hainbat aldizkaritan ere argitaratu zen: Euskal Herriko Agintaritzaren Aldizkarian (128. zk.), Gipuzkoako Aldizkari Ofizialean (118. zk.), «Noticias de Gipuzkoa» eta «El Diario Vasco» egunkarietan. Era berean, Donostiako udaletxeko iragarki-oholean jarri zen.\nTramite horretan, argitaratutako ondasun eta eskubideen zerrenda dela-eta, hainbat alegazio aurkeztu dira. Alegazioak aztertu dira, eta banan-banako erantzunak eman dira. Hala ere, aztertu ondoren, 3. zenbakiko finka desafektatu egin da eta udalaren jabetza zuen beste finka bat beste afektazio bati egokitzen zaio, eranskinean azaltzen den moduan.\nOrgano honek eskumena du Gobernu Kontseilurako gordeta ez dauden garraio-azpiegituraren arloko jarduerak gauzatzeko beharrezkoak diren desjabetze-espedienteak izapidetzeko, betiere Euskal Autonomia Erkidegoko Ekonomiaren Garapen eta Azpiegitura Sailari buruzko eta horren egitura organiko eta funtzionala ezartzen dituen apirilaren 11ko 174/2017 Dekretuaren 22.1 c) artikuluan xedatutakoaren arabera.\nTrenbide Sektorearen irailaren 29ko 38/2015 Legearen 6.2 artikuluak ezartzen du, trenbideak jarri edo lineak zabaltzeko proiektuak ofizialki onartzeak berekin ekarriko duela proiektuaren eraginpeko eta identifikaturiko ondasunak okupatzea onura publikokotzat eta lehenbailehen egin beharrekotzat jotzea; eta horrek ahalmena ematen dio administrazioari Nahitaezko Desjabetzeari buruzko Legearen 52. artikuluan aurreikusitako jardunbidera jotzeko eta, hortaz, proiektuaren eraginpeko lurrak okupatu edo ondasunak eskuratzeko; horretarako, lehenbizi, desjabetu beharreko ondasun eta eskubideak zehaztu, titularrak identifikatu eta baloraziorako behar diren datu eta azalpenak jasoko dira aktan, eta perituak ezarritako diru kopurua, ordaindu edo okupatu aurretiko gordailu gisa utzi beharko da; eta, bidezko bada, premiazkotasunak ekarritako kalteen ordaina ere eman beharko zaie.\nBeraz, aurrekariak, eta Nahitaezko Desjabetzeari buruzko Legearen 20., 21. eta 52. artikuluetan eta haren Erregelamenduaren 56. artikuluan xedatutakoa, horiekin bat datozenak eta aplikatu beharreko gainontzekoak ikusirik, hau\nLehenengoa.- Donostialdeko Metroaren Mirakontxa-Easo tartea eraikitzeko proiektuak ukitutako ondasun eta eskubideen zerrenda onartzea, eta lehenbailehen okupatu beharrekotzat jotzea, Trenbide Sektorearen irailaren 29ko 38/2015 Legearen 6.2 artikuluan xedatutako ondorioekin.\nBigarrena.- Zerrenda horretan agertzen diren ondasun eta eskubideen titularrei dei egitea, bertan adierazitako egunean eta orduan Donostiako Udalera ager daitezen ukitutako ondasun eta eskubideak okupatu aurreko aktak egiteko, eta, hala badagokio, ondasun eta eskubide horiek formalki okupatzeko. Beharrezkoa izanez gero, eta interesdunak hala eskatzen badu, lur eremura bertara joateko aukera ere izango da.\nEkintza horretara interesdunek berek edo haien izenean jarduteko behar bezalako baimena jaso duten ordezkoek joan beharko dute, eta ondasunen titular direla egiaztatzen duten agiri-paperak (eskritura publikoak, Jabegoaren Erregistroko ziurtagiria edo informazio-oharrak, etab.) eta eskubideak egiaztatzen dituzten beste edozein agiri-paper aurkeztu beharko dituzte. Nahi izanez gero, perituak eta notarioa ere eraman ahal izango dituzte, beren kontura.\nEbazpen honen kontra gora jotzeko errekurtsoa aurkez dakioke Garraio Azpiegituren zuzendariari edo Azpiegitura eta Garraioko sailburuordeari, ebazpena jakinarazi edo argitaratu ondorengo egunetik aurrera kontatzen hasi eta hilabeteko epean.


Saint-Michel-de-Double - Wikipedia, entziklopedia askea.\nKantonamendu canton of Mussidan\nÉchourgnac, Saint-Barthélemy-de-Bellegarde, Saint-Laurent-des-Hommes, Saint-Martin-l'Astier, Saint-Étienne-de-Puycorbier, Saint-André-de-Double eta La Jemaye-Ponteyraud (en)\n128 (%53.8) 112 (%47.1)\nSaint-Michel-de-Double (frantsesez eta ofizialki: Saint-Michel-de-Double) Okzitaniako udalerri bat da. Administratiboki Frantziako Dordoina departamenduan dago, Akitania Berria eskualdean. 2013an 260 biztanle zituen.\n2007an Saint-Michel-de-Double udalerrian erroldatutako biztanleak 275 ziren. Familiak 112 ziren, horien artean 41 pertsona bakarrekoak ziren (12 bakarrik bizi ziren gizonak eta 29 bakarrik bizi ziren emakumeak), 42 seme-alabarik gabeko familiak ziren, 12 seme-alabak dituzten bikoteak ziren eta 17 seme-alabak dituzten guraso-bakarreko familiak ziren.\n2007an 157 etxebizitza zeuden, 117 familiaren etxebizitza nagusia ziren, 22 bigarren erresidentzia ziren eta 18 hutsik zeuden. 153 etxeak ziren eta 5 apartamentuak ziren. 117 etxebizitza nagusietatik 94 bere jabearen bizilekua ziren, 16 alokairuan okupaturik zeuden eta 7 doan lagata zeuden; 1ek gela bat zuen, 5 etxek bi zituzten, 21 etxek hiru zituzten, 25 etxek lau zituzten eta 65 etxek bost zituzten. 74 etxek euren parking plaza propioa zuten azpian. 58 etxetan ibilgailu bat zegoen eta 50 etxetan bat baino gehiago zituzten.\nSaint-Michel-de-Double udalerriko biztanleria-piramidea 2009an .\n2007an lan egiteko adina zuten pertsonak 164 ziren, horien artean 112 aktiboak ziren eta 52 inaktiboak ziren. 112 pertsona aktiboetatik 102 lanean zeuden (59 gizon eta 43 emakume) eta 10 langabezian zeuden (3 gizon eta 7 emakume). 52 pertsona inaktiboetatik 30 erretiraturik zeuden, 11 ikasten zeuden eta 11 "bestelako inaktibo" gisa sailkaturik zeuden.\n2009an Saint-Michel-de-Double udalerrian 111 unitate fiskal zeuden, 268 pertsonek osaturik. Pertsona bakoitzeko diru-sarrera fiskalaren mediana urteko 13.222 euro zen.\n2007an zeuden 7 komertzioetatik, 3 eraikuntza enpresak ziren, 1 ibilgailuen saltze eta konpontze enpresa zen, 1 ostalaritza eta jatetxe enpresa zen eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 4 zerbitzu publikoetatik, 1 margolaria zen, 1 argiketaria, 1 ile apaindegia eta 1 jatetxe.\n2000. urtean Saint-Michel-de-Double udalerrian 37 nekazaritza-ustiategi zeuden, 814 hektarea erabiltzen.\nSaint-Étienne-de-Puycorbier (3,0 km)\nSaint-Laurent-des-Hommes (5,5 km)\nSaint-Médard-de-Mussidan (5,6 km)\nSaint-Barthélemy-de-Bellegarde (6,3 km)\nSaint-Front-de-Pradoux (6,5 km)\nÉchourgnac (7,0 km)\nBeauronne (7,5 km)\nSaint-André-de-Double (7,8 km)\nBNF: 15252108r (data)\nOrriaren azken aldaketa: 16 urria 2021, 01:59.


Iberdrola Ligako Athletic-Levante partidako sarreren prezioak San Mamesen\nPublikoak eta bazkideek, doaneko sarreraz gain beste bi sarrera gehiago nahi izanez gero, 10 eta 5 euro artean ordaindu beharko dituzte. 18 urtez azpikoek hiru euroan erosi ahal izango dituzte.\nAthletic-Levante partida San Mamesen jokatuko da. Argazkia: ETB.\nIberdrola Ligako Athletic-Levante partida San Mamesen jokatuko da\nAthleticek porrota jaso du Granadillaren aurka\nAthleticek 4-3 irabazi dio EDF Logroñori\nAthleticek eta Levantek Iberdrola Ligako partida jokatuko dute hilaren 31n San Mamesen, eta sarreren salmentarekin bildutako dirua itunpeko 34 klub bizkaitarrei emango diela iragarri dute Ibaiganeko arduradunek. Norgehiagoka 13:00etati aurrera jokatukod ute\nEkimen honen bitartez, Athleticek talde horiekin duen "lotura bizirik mantendu nahi du, bulegoez haratago". Gainera, eta azpimarratu dutenez, talde horiekin duten akordioa "denboran etenik ez duen konpromisoa da, ematen zaien laguntza ezibestekoa baita orain eta etorkizuenan".\nGogora ekarri duenez, gaur egun Athleticen bi talde nagusietan ari diren "20 jokalari baino gehiago itunpeko klubetan hazitakoak edo horitatik etorritakoak dira".\nSarreren prezioei dagokienez, publikoak zein bazkideek lehenengo sarrea doan izango dute, eta bi gehiago nahi izanez gero 10 eta 5 euro artean ordaindu beharko dituzte. 18 urtez beherakoek, berriz, 3 euroan erosi ahal izango dituzte.


Asko dira txanpon makina edo kirol apustuekiko menpekotasuna dutenak. Teknologia berriei esker, gainera, gero eta gazte gehiago daude horrela.\nPrebentzioa eta kontzientziazioa\nManu Egaña Txopitea. Kirolbet-eko Pertsona eta Antolakuntza zuzendaria\nJendartean ezaguna izan ez arren, mugarri bat ezarri zen Euskal Herrian abuztuko arratsalde itogarri hartan. Euskal apustuen lorategi oparoenean egin zen lehen apustua, Tolosako Kantabrikon: mundu mailan terminal autonomo batean egin zen lehen apustua. Ez ingelesen jokorako tradizioek, ez iparramerikarren inbertsio zenbaezinek. Etxeko lurretan eta bertako ongarriz ernaldu zen bitartekari gabe apustu egiteko behar zen sistema eta teknologia; laguntza zuzenik gabe, jokalariek katalogo zabal batekin kirolaz gozatzeko aukera izango zuten makina. Eta Eibarren huts eta bateko garaipenak borobildu zuen arratsaldea.\nEuskal ekintzaile eta informatikari talde txiki baten ametsak hamar urte beteko ditu uda honetan. Kiroljokoa eta Apuestas de Navarra izenpean landatu zen haziak Kirol Group gisa zabaldu ditu adaxkak Estatu mailara, Kirolbet operadore propioarekin, zein merkatuko erreferentzia nagusia den Kirolsoft sistema teknologikoarekin. Sendotzen ari dira internazionalizaziorako sustraiak. Baina txapelik gabeko finalen gisan, azken txanpako olatua galtzearen gisan, azken enborreko adar begi baten gisan, lore ederrenek ere izaten dituzte arantzak.\nHizketagai bihurtu da azken hilabeteetan apustuen eta joko arduratsuaren gaia. Adibide gisa, Euskal Telebistak Ur handitan saioan igorritako Dena ala ezer ez saioa. Zoriontzeko lana. Gizarte errealitateak eta kontzientziak erakutsi digu gaia ezin dela ur tanta bat hosto batetik bezala labaindu. Baina zer da joko arduratsua?\nEz da gehiegikeria esatea jokoa gizartean errotuta dagoela. Madrilgo Karlos III.a Unibertsitateak egindako «Percepción social sobre el juego de azar en España 2017» ikerketaren arabera, Espainiar Estatuko biztanleriaren %81,9k ausazko jokoren batean parte hartu zuen 2016. urtean. Era berean, baina, inork desio ez dituen ondorioak ere uzten ditu jarduera horrek. Hain zuzen, gizarte alarmak piztu dituen gaixotasuna: ludopatia. Datu gisa, estatuko 18 eta 75 urte bitarteko herritarren %0,3k ditu arazoak, Alemaniako %0,4, Frantziako %0,5 eta Ingalaterrako %0,9ren azpitik. Bere gordintasunean, datu kuantitatiboek diote jokoaren ondorioen gainean ez litzatekeela alarma sozialik sortu beharko. Halaber, eta analisi kualitatiboa eginez gero, agerikoa da jokorako adikzioa pertsona bakarrak izanagatik ere tratamendurako beharrezko baliabideak egon beharko liratekeela eskuragarri. Jokoaren merkatuko basoan loratzen dihardugun agente guztion ardura da joko arduratsuaren inguruko politika zintzo eta duin bat osatzea.\nKirolbet-en joko arduratsuaren inguruan lanean diharduen batzorde bat dugu osatua. Prebentzio gisa informazio eta kontzientziazio kanpainak egiteaz gain, ekintza protokoloak garatu ditugu sortzen diren kasuei erantzun azkar eta egokiena emateko asmoz. Gaur-gaurkoz, bi gizarte esparru ditugu helburu nagusi gisa: adingabeak eta jokorako adikzioa duten herritarrak. Epe motzeko helburu komertzialak lehenetsi eta lorea beste ur batez elikatzea litzateke errazena. Baina gizarte bezala hordago bat botatzeko garaia iritsi zaigula uste dugu. Hamarkada batean bizitako garapenean izan dugun konpromiso eta kontzientziazio berarekin, jokoaren erabilera okerra egiten duten agenteekiko ekosistema egokia osatu behar dugu. Ekoizleetan, unibertsitateetan, inbestigazio zentroetan, asoziazioetan, erakunde publikoetan... akzio esparru guztiak dira baliagarriak helburu ditugun hiru ekintzetarako: prebentzioa, kontzientziazioa eta tratamendua. Erakargarria bezain beharrezkoa da prozesua, eta hasiak gara bidea irekitzen gure lorea joko arduratsuaren ekosisteman haz dadin.\nJokoa galbide bihurtzen denean\nXabier Lertxundi Asteasuinzarra. Hernaniko Udaleko Zerbitzu Sozialetako zinegotzia\nEuskal Herrian jokoa eta apustua errotutako ohitura izanagatik ere, batez ere herri kiroletan, erakunde publikook ezin dugu ez ikusiarena egin horrek sor ditzakeen arazoen aurrean, eta, ondorioz, horien prebentzioan egin behar dugu lan.\nUdalok egiten ditugun tokiko planek eboluzio bat izan dute. Hernaniko Udalaren kasuan, orain arte egindako planak droga menpekotasunen prebentziorakoak ziren, eta osatu den berriena, ordea, Menpekotasunen Prebentziorako Plana da. Modu horretan, jokoarekiko adikzioa kontuan hartu eta beste adikzioen maila berean jartzen da.\nMenpekotasunen plana adikzioa fenomeno multidimentsionala den ideiatik abiatzen da, eta adikzio izatera ez iristeko prebentzioan jartzen du indarra. Jendartearen osasunerako heziketa da gakoa etorkizunean adikzioetan ez erortzeko. Oinarri horretatik abiatuta, Hernaniko 2015-2020 epealdiko menpekotasunen prebentziorako planak bere diseinuan hainbat eragile izan ditu partaide, udal teknikariez gain: gazteak, gurasoak, irakasleak, osasungintzako langileak, ostalariak, Udaltzaingoa eta Ertzaintza. Modu batera edo bestera eragiten die adikzioak kolektibo horiei guztiei, eta plan honen diseinuan denen kezkak eta proposamenak hartu dira kontuan.\nTokiko plana modu horretan egin izanak ahalbidetzen du adikzioen prebentzioan lan egiteko herri mailako estrategia zabal eta bateratua izatea. Benetako prebentzioa, eta azken batean osasuna, lortu nahi baditugu, ezinbestekoa zaigu eragile guztien arteko elkarlana.\nJendartea etengabe aldatzen ari da, fenomeno berriak sortzen dira eta menpekotasun planek etengabe egokitu behar dute fenomeno horiei erantzuteko. Teknologiaren garapenaren ondorioz, jokoaren ohitura gero eta gehiago hedatzen ari da. Online aritzeko aukerak eskuragarriago egin du mundu honetan sartzea, eta errealitate hori kontuan izan behar da edozein plan diseinatzeko garaian. Indarra prebentzioan jartzeaz gain, adikzioen tratamenduan lan egiten duten elkarteen eskutik ere aritu behar dugu erakundeok.\n1990. urtean sortu zen Hernaniko Jokalari Anonimoen taldea Hernaniko Udalaren bitartez. Araban, Bizkaian eta Gipuzkoan dagoen mota honetako talde bakarra da. Elkarte horrek eskaintzen dituen datuak kezkatzeko modukoak dira: erabiltzaileen gehiengoa, oraindik ere, txanpon makinekiko (%53) eta bingo eta kasinoekiko (%10) adikzioa dutenak badira ere, hazten ari dira online jolasekiko (%7) eta kirol apustuekiko (%17) adikzioa dutenak, baita loteria desberdinetan jokatzen dutenak ere (%9).\nHernaniko Jokalari Anonimoen Elkarteak ohartarazten duenez, teknologia berrien garapenaren ondorioz, gero eta gazte gehiagok du sarbidea online joko eta kirol apustuetan. Hori dela eta, azken urteotan kolektibo horren ezaugarriak aldatu dira, eta gero eta gazte gehiago dira jokoarekiko adikzioa izan eta taldera bertaratzen direnak. 18 eta 30 urte bitarteko gazteek osatzen dute egungo taldekideen %25. Datu bereziki kezkagarria da taldekideen %5 inguru adingabekoak izatea.\nDatu horiei erreparatuz gero, jokoarekiko menpekotasunari dagokionez, erakundeok dauzkagun erronkak datu zehatzak lortzea eta profilak definitzea dira, diseinatutako plan eta esku hartzeak jendarteko errealitatera egokitu ahal izateko.


JACK TELMO KLIMA-ALDAKETAREN AURKA - Detalle evento - Kultura\nJACK TELMO KLIMA-ALDAKETAREN AURKA\nEgitasmoaren izena : JACK TELMO KLIMA-ALDAKETAREN AURKA\nEragilea : JUAN JOSE FERNANDEZ GONZÁLEZ\n609 084 581\nSormena, ekimena, metodología, gardentasuna, erreflexibilitatea, parte hartzea.\n2402€ (BEZa barne)\nProiektu honek ez du klima-aldaketaren oinarri zientifikoetan sakondu nahi. Bere asmoa baliabide literario batetik abiatuta unitate didaktikoaren hari gidari eta gidoi gisa, (gazte baten abenturak, Donostian bizi dena, Santa Klara uharteko itsasargia), gamifikazio-prozesu bat sortzea da, ikasleak motibatzeko klima-aldaketa gaiari buruz dituzten ezagutzetan eta unitate didaktikoarekin garatuko dituztenak.\nKlima-aldaketaren aurka bere inguruan optimiza daitezkeen ohiturak aztertuko dituzte, bai bakarka bai taldean. Lana ikasgelan gauzatuko da, modu ludiko eta estimulatzailean, ikasleak izanik egokiagotzat jotzen duten irtenbideak proposatuko dutenak euren erronkak, enigmak eta ezezagunak sortuz.\nHorretarako bitarteko informatikoak erabiliko dituzte, —baliabide eraginkorrak gaur egungo hezkuntzan— balioak, teknikak, trebetasunak eta terminologia propioak barneratuz, malgutasun eta interaktibitate handia gehituz, bai auto-zuzendutako baita taldeko ikaskuntzan.\nLanak aztertu eta egiteko zenbatetsitako baliabideak honako hauek dira:\nErabilera anitzeko lana ahalbidetzen duen gela.\nMaterial suntsikorra (kartoi meheak, papera, kola, guraizeak)\nArbela edo astoa, orriekin, erakustaldietarako.\nLiteratura-baliabidearen bost kapitulu, epub edo pdf formatuan.\nPC edo ordenagailu eramangarria (gutxienez talde bakoitzerako)\nGaitasun horrek berekin dakar ikasleen trebetasunak jokoan jartzea, norberaren eta besteen ideiak eta sentimenduak berregitea baitakar; ulermen- eta adierazpen-iturriak, formak eta bideak aurkitzea, enigmak sortuz eta sortutako pisten bidez ebatziz. Beraz, norberaren burua adieraztea eta komunikatzea errazten duen gaitasuna da, taldearen enigmak sortzeko, eta baita hautematea, ulertzea eta aberastea ere beste taldeek proposatzen dituzten erronka eta arrastoen ekarpenekin.\nDiseinu-pentsamendua (Design Thinking)\nAzterketa, ikerketa, diseinua, analisia\nHezkuntza artistiko-kulturalaren existentzia oso presente dago proiektu honetan, prozesuaren eta garapenaren ondorioz; izan ere, kontakizun literario batetik abiatuta (hitzaren balioa), jolas bat proposatzen die ikasleei. Ingurumenari buruzko Erreto-Enigma sortzea, bere sormena sustatuz, ikerkuntzan duen gogoa eta interesa areagotuz, estimuluak eta trebetasun kognitiboak sortuz. Irudien azterketa, idazketa eta diseinua "Pistak" definitzeko eta Reto-Enigmaren irtenbidea bilatzeko, ikaslearen burmuinaren zati asko aktibatzen dituzte, bere barne mundua adierazten eta bere irudimena eta sormena islatzen lagunduz.\nLaburbilduz, unitate didaktiko honetan dagoen presentzia artistiko-kulturala argia da eta proiektuaren kalitatea indartzen du.\nJardueraren esparru pedagogikoari buruzko txostena\nIkuspegi kualitatibotik, lan proposamen honek eta lantaldeetan partekatutako orientabideek ikaslearen gogoetasuna sustatzen dute, azterketarako duen gaitasunaren arabera, eta lan partekatua garatzeko duen trebetasuna probatuko du, besteekiko gardentasuna bateratuz. Izan ere, haien mezua ulertaraztea unitate didaktiko honetan benetakotasuna garatu beharreko balio bat da, haren sinesgarritasuna indartzeko. Gainera, metodologiak ere funtsezko eginkizuna betetzen du, hau da, informazio guztia biltzeko eta Interneten "zintzilikatzeko" book bat sortzeko erabiltzen diren teknikak eta prozesuak, inplikatutako talde guztien sormen lana azaltzeko, proiektuan erabilitako webgune helbideak, eskuliburuak eta eta sortutako erreferentzia eta dokumentazio guztia jasoz.\nMaisu eta industria-proiektugile naiz, hogeita hamar urte inguruko esperientzia profesionala dut ingeniaritza batean automobilaren, abiazioaren eta trenbideen sektoreetarako instalazio eta instalazio industrialak garatzen, salmenta- eta diseinu-departamentuen arduradun gisa, eta beharrezkoa zen kalitate-protokoloak eta lan-prozedurak sortzea, industria oso zorrotza izateko. Esperientzia honek, , ausarta edo inkontzienteki, proiektu hau aurkeztera bultzatu nau.\nGazteekin izan dudan esperientzia kulturala komunikabideen bidez (Deia eta El Diario Vasco) izan da. Bertan, gazteentzako domekako orrialdeak argitaratu ditut, batez ere jolasez, istorioez, tira komikoez, gudu Navalez, gerra kosmikoez, Erein argitaletxearentzat lan egin dut Ipurbeltz aldizkarirako orriak sortuz eta argitaletxe berean "Jack Telmo eta Zirkulo Magikoa" liburua argitaratuz, 12 urtetik gorako gazteei zuzendua.\nJack Telmo e-liburuaren esteka


Blogetan! Blog izarren bila - Aurreko edizioak\nEuskal blogintzaren harira\nAurtengo urtarrilean Azkue Fundazioak eta Argiak Blogetan! Euskal Blogariak lehian lehiaketaren bigarren edizioari hasiera eman genion. Lehiaketa honen helburua, berriz ere, euskarazko blogak zabaldu, sustatu, ezagutarazi eta, bide batez, zenbat blog dauden euskaraz, zein gai lantzen dituzten eta beste hainbat detaileei buruzko azterketa egitea izan da.\nEta hauek dira Blogetan! Euskal blogariak lehian 2. edizioko blog irabazleak!\nZaila izan da 12 blog finalisten artean erabakia hartzea. Epaimahaiak lan gogorra izan du, baina erabakia hartuta, hauek dira aurtengo edizioko blog irabazleak. Zorionak egileei!\nZeintzuk diren jakin nahi duzu? Irakurri +\nBlogetan! Euskal blogariak lehian lehiaketaren bigarren edizioko 12 blog finalistak\nIparraldeko neska, Berbaratza, Ikusi makusi…zer ikusi?, Etzi pm bloga, Baloreak baloratzen, Hitzak airean, Taxoareko Hitza, Game Erauntsia, Kaixomaitia, Iparra, Sarean, Naturzalia dira Blogetan! Euskal blogariak lehian lehiaketaren bigarren edizioko blog finalistak!\nHasi da blogak bozkatzeko epea. Zuk baduzu zeresanik!\nBlogen izen emate eta proposatzeko epea bukatuta, orain aukeraketa egitekoa hasi da. Zure blogaren alde botoa ematea eskatu beharko diezu lagun eta jarraitzaileei! Eta bestalde, irakurle moduan, jarraitzen dituzun blogak bozkatzeko aukera orain hasten da.\nBaduzu zeresanik, beraz, adi egon eta jakizu nola eman dezakezun botoa! Irakurri +\n129 blogek izena eman dute lehiaketako bigarren edizioan. Bozkatzeko epea hasi da!\nBlogen izen emate epea bukatuta, bozkatzeko garaia heldu da. Baina hori baino lehenago parte hartzen dauden blogen errepasoa egingo dugu. Izan ere, 129 hauen artean, denetarik daukagu! Irakurri +\nBlogetan! Euskal blogariak lehian txapelketaren bigarren edizioan parte hartzeko azken egunak\nBlogetan! Euskal blogariak lehian txapelketaren bigarren edizioan blog parte hartzaileak proposatu ahal izateko azken egunetan gaude. Datorren astelehenean blogak proposatzeko epea bukatu eta hurrengoari ekingo diogu, bozkatzekoari.\nAzken txanpa da zure bloga edo jarraitzen duzun hori proposatzeko, ez ahaztu! Irakurri +\nAzkue Fundazioak euskal blogintzaren egoeraren azterketa egin du eta, azken urtetan alor honetan ikerketa edo analisi sakonik egin ez dela ohartuta, euskal blogintzaren inguruko inkesta publikoa sortu du. Edonork bete dezakeen inkesta da eta horren helburua, euskarazko blogen inguruko datu baliagarriak lortzea da: kopurua, nola kudeatzen diren, zein baliabide erabiltzen dituzten, etab. Inkesta honen emaitzak publikoak izango dira eta Azkue Fundazioak partekatu egingo ditu. Irakurri +\nZer egin behar dut blog batek lehiaketan parte har dezan?\nBlogen lehiaketan izen ematea edonork egin dezake, edozeinek proposatu dezake gustokoa duen bloga lehiaketan parte hartzeko, nahiz eta horren jabea edo idazlea ez izan. Blogen izen ematea edota proposatzea urtarrilaren 16tik otsailaren 13a arte iraungo du. Izena emateko jarraitu hurrengo pausuak: Irakurri +\nBlogetan! Blog izarren bila lehiaketaren bigarren edizioa martxan!\nBai, lagunok, Blogetan! Blog izarren bila lehiaketaren bigarren edizioa martxan jarriko dugu urtarrilaren 16tik aurrera.\n2014an proposatutako euskarazko blogen lehiaketa honek jarraipen handia izan zuen, blogintza euskalduna astindu eta blog berri ugari ezagutzeko aukera izan genuen, Eta lau kategoria desberdinetan euskarazko blogarik onenak aukeratu genituen, bai publiko eta bai epaimahaiaren parte hartzearen bitartez.\nEdizio berri honetan, zure blogarekin parte hartzeko aukera izango duzu. Edo blogaria ez bazara, baina bai irakurlea, atsegin duzun blog hori lehiaketan proposatu zenezake eta horrela ezagutzera eman. Animatzen zara? Hemen informazio gehiago. Irakurri +


erlijio 2.0 bloga: Deituak proiektua Bizkelizan\nIkasleek eliz alkarteetan laguntzen dabe\nBegoñazpiko ikasleak egitasmo solidarioetan\nBegoñazpi elizbarrutiko ikastolako Batxilergoko lehen mailako ehun ikasle inguruk ‘Deituak’ izeneko irakasgaia lortu dabe erlijinoko, filosofiako eta herritartasuneko eskolen konbinazinoari esker. Formatu honen bitartez, hiru eratara hartzen dabez eskolak: gelan bertan, gelatik kanpo eta Internet bidez. Eskola praktikoei jagokenez, talde bakotxak garatuko dauan zerbitzu solidarioa aukeratzen dau. Jon, Jackes, Haritz, Sendoa eta Iñigok Algortako Tourseko San Martin parrokiako misinoetarako taldearentzako blog bat prestatzea erabagi dabe.\nBegoñazpin, ‘Deituak’ irakasgaian parte hartzen daben taldeez arduratzen diran irakasleetako bat da Emilio Mañas eta ikasleek, hiru irakasgai desbardinak buztartzeari esker, egiten daben lan praktikoaren barri emoten dau: “Azken batean, gure helburua bikotxa da: gazteek kontzeptu teoriko batzuk ikasi daiezala eta, aldi berean, praktikan garatu daiezala. Horrezaz gainera, behar daben erakunde batzuei zerbitzua eskaintzeko moduan bagagoz, ba, askoz hobeto”.\nCaritas, Elizbarrutietako Misinoak, Alboan edo parrokietako talde batzuk dira Begoñazpi ikastolako ikasleek garatzen diharduen egitasmoen “onuradunak”. Azken ekitaldian, Begoñazpi ikastolak urtero banatzen dauan ‘Gazte Role Model Saria’ jaso dauan Carmen Amurrio “pozarren” dago ikasle honeek eskeintzen diharduen zerbitzuagaitik. “Kide nazan Tourseko San Martik parrokiako misinoetarako taldeak guztiz sakabanatuta jarduten dau Bizkaiko eta Gipuzkoako parrokietan. Ikasleek prestatuko deuskuen blogari esker, askoz hobeto aprobetxatu ahal izango dogu gure lana”, dinosku alai, egin izan deutsen eskaintzagaitik. Gainera, edukinak frantsesez, zein gaztelaniaz, zein ingelesez, zein euskerak aurkeztuko dira. “Honan –zehazten dau- bolga prestatzen, gaiez beteten –eta hizkuntza desbardinetan gainera- lagunduko euskuela esan eustenean, zoragarria iruditu jatan”.\nAlgortako Tourseko San Martin parrokiako misinoetarako taldea orain dala 30 urte jarri zan martxan, Alfonso Sáinz elizbarrutiko abade eta misiolariari laguntzeko. Abade honek 1990. urtean hasi eban eskolatzerako eta lanbide heziketarako egitasmoa Kongoko hego-ekialdeko oihanaren bihotzean dagoan Kansenia bailaran. 2004. urtetik aurrera, egitasmo honen bitartez, 19 herrixkatatik etorritako 2.300 ikasleri eskaintzen jake arreta. “Orain, klik baten bidez, han jarduten daben monjek parrokietan egiten doguzan bilketak ikusi daikiez eta, gainera, ideia barriak emon deikeguez, misinoari hobeto lagundu deiogun”, esaten deutse Carmenek ikasleei, eurek bloga aurkezteko erarik onenaren inguruan galdetzen deutsen bitartean. Jonek, esate baterako, aurkezpenen edukina eta Kanseniako irudiak ‘Prezi’ web aplikazinoaren bidez egitea aholkatzen deutso. Karmeni ondo iruditzen jako. Ikasleak lanean hasten dira. Bloga eta aurkezpena martxan dagoz. “Orain martxorako amaitu egin behar da eta eutsi egin behar jako”, adoretzen ditu irakasleak.\nBizkeliza.org Bilboko Elizbarrutiko Webgunetik hartuta\nIdazlea: Emilio Mañas Ruiz Noiz 11:27


Bide-puntu - Wikipedia, entziklopedia askea.\nBide-puntua geo-lokalizatutako puntu bat da. Gehienetan GPS-gailu batek hainbat sateliteren laguntzaz puntuaren hiru dimentsiotako kokapena triangulazioz zehazten du. Ingelesezko waypoint terminoaren esanahia du.\nBide-puntuaren oinarrizko informazioa puntuaren longitudea, latitudea eta altitudea da. GPS gailu eta programek informazio hori hainbat daturekin osatzen ahal dute: unea, izena, leku-mota, iruzkina, deskripzioa, irudia, ikonoa, sekuentzia...\nSekuentziak bide batean puntu baten aurreko eta ondorengo puntuak zehazten ditu eta era horretan zehazten ahal dira bideak. GPS gailuak ibili ahala graba dezake puntu-sekuentzia eta bide horri arrastoa esaten zaio (ingelesez track). Grabatutako arrastoak edo mapa baten gainean editatutakoak bide proposamenak bihur daitezke; proposamen horiei ibilbideak esaten zaie (ingelesez route). Bai bide-puntuak, bai arrastoak eta ibilbideak, lurrekoak -edo lurazpikoak-, itsasokoak zein airekoak izan daitezke.\nBide-puntuek hainbat funtzionalitate nagusi izaten dute: interesgune bat markatzea, argazki bat geoerreferentzia egitea, arrastoak eta ibilbideak osatzea...\nAzken aldaketa 12 abendua 2019(e)an, 20:29(e)tan


Ekintzailetza eta futbola - Fundación Gaztenpresa\nEkintzailetza eta futbola\nZuzendaritza nagusia, giza baliabideen arduraduna, zuzendaritza komertziala, produkzioaren buruzagitza, community manager, komunikazio-arduraduna, administrazioa… Eduardo Elizaldek, Nafarroako Laboral Kutxako lurralde-zuzendariak, banan-banan zerrendatu dizkigu pertsona batek ekiteko erabakia hartzen duenean bereganatu behar dituen kargu eta eginkizun guztiak, enpresa-erakunde batek barne hartzen dituen eremu guztiak osatu arte, eta kirol izarrarekin, futbolarekin, dituen antzekotasunak erakutsi dizkigu.\nInoiz ez naiz futbolari ona izan, eta ez dut neure burua futbolzale amorratutzat jotzen, baina horren inguruan pentsatzen dudanean, paralelismo handia aurkitzen dut erdilari batek futbol-talde batean betetzen duen eginkizunarekin, dio Eduardok.\nFutbol-talde batean, erdilariaren irudia futbol-zelaiaren erdigunean kokatuta egoten da. Taldearen aingura izaten da, eta hark bereganatzen du jokoaren pisua. Erdilariak ondo kokatuta egon behar du eta erabakiak hartu behar ditu. Batzuetan motzean jokatzea eta mugimendu azkarrak egitea dagokio, beste batzuetan atzera egitea, eta beste batzuetan, berriz, aurrera joatea eta jokaldia bakarrik amaitzea. Era berean, erdilariari dagokio erritmoa jaistea, baloia gelditzea, pentsatzea, begirada altxatzea, bere buruaren inguruan bueltak ematea eta baloia askatzea. Ez da gehien gailentzen den jokalaria, baina bai gainerakoak nabarmentzen dituena; bera da liderra, futbol-zelaiko entrenatzailea.\nEkintzaileek moldakorrak izateko dohaina izan behar dute, eta negozioan planteatzen zaien egoera bakoitzerako eginkizun egokia bete behar dute une bakoitzean. Etengabe egin behar dute, gainera, eta, betetzen duten eginkizunaren arabera, erabakia guztiz desberdina izan daiteke.\nJokalari horren beste ezaugarri bat futbol-zelaian esaten dena entzuten jakitea da, bere taldeko gainerako jokalarien nahiz aurkarien aldetik, eta erne egon behar du uneoro. Hitz egin, agindu eta taldeko burua izan behar du.\nEkintzaile batek “jokoaren” alderdi guztiak ezagutu behar ditu. Erabaki azkarrak hartu eta beste batzuk delegatu beharko ditu, eta enpresa bizkarrean hartu eta/edo lankideak bilatu beharko ditu. Baina, batez ere, ikuspegia izan behar du eta luzetara jokatzen jakin behar du, pentsatzen geratu eta erabaki estrategikoak hartzera arriskatu behar du. Ez du berehalakotasunez jardun behar. Entzuten, aztertzen eta irizpide eta ikuspuntu egokiekin jarduten jakin behar du. “Ez dut denborarik” edo “korrika eta presaka nabil” gisakoen garai honetan, oso erraza da hori idaztea, baina zaila betetzea. Zerbait ari gara gaizki egiten.\nHorretarako, mentoringa ezinbesteko erreminta bat dela uste dut. Pertsona mentoreak pentsarazi egin behar dio, pertsona mentorizatua enpresako “aingura” izan dadin eta erabaki onenak har ditzan, dio Eduardok. Mentoringak ikuspegia eta estrategia izatea zein garrantzitsua den pentsatzen lagundu behar du, baita berehalakotasunez ez jarduten ere. Gaztenpresan, mentoringean oinarritutako harremanak sortzen jarraitzen dugu, galdera egokiak eginez, beren negozio-ideia dagoeneko martxan jarri duten pertsonek hausnartu eta are gehiago hazi daitezen.\nPertsona ekintzailea erdigunean dago eta “baloi” asko iritsiko zaizkio, batzuk errazak eta beste batzuk konplexuagoak. Baloi horiek nola erabiltzen dituen eta zer erabaki hartzen dituen, enpresak arrakasta izango du edo ez.\nMentore gisa, gomendio bakar bat eman beharko banio, honako hau esango nioke: “altxatu begirada eta jokatu luzetara ahal duzun guztietan; arriskatu, probatu, ekin behin eta berriz eta, hor, lehiakideei aurrea hartu eta zure proiektuaren arrakasta aurkitu ahal izango duzu”.\nAurrekari batek partiduak irabaz ditzake, baina erdilari on batek txapelketak irabazten lagun dezake.\nEntzuten jakitea eta ikuspegia eta estrategia izatea ezinbestekoak dira arrakasta lortzeko.


Sukaldeko belakiak eta espartzuak, patogenoen elkargunea | Consumer\nSukaldeko belakiak eta espartzuak, patogenoen elkargunea\nSukaldeko belakiak eta espartzuak ingurune ezin hobea dira patogenoak eta onddoak hazteko, hezetasun ezin hobeagatik.\nSukaldeko platerak eta bestelako tresnak garbitzen dituen belakia higienearen aliatu nagusia izatetik, modu egokian erabiltzen ez bada, etsai nagusietako bat izatera pasa daiteke. Belakietan sortzen diren hezetasunaren eta mikroarrailen eraginez, etxe atsegina dira ezabatzen zailak diren bakterio patogenoentzat. E.coli, Salmonella eta Campylobacter dira belakien mehatxu nagusiak, eta bi aste ere iraun dezakete heze egonez gero. Belaki kutsatu batekin platerak garbitzeak tresna desberdinen artean patogenoak barreiatzea ekar dezake. Baina hori ez gertatzeko formulak daude.\nSarritan, sukaldeko ekipoak eta tresnak garbitzeko belakiak erabiltzen dira, batez ere elikagaien hondakinak ezabatzeko. Prozesu horretan, hondarrak belakiari atxikitzen zaizkio eta, kontzentratzen duen hezetasunarekin batera, bakterioak hazteko ingurune egokia da emaitza, batez ere erabilera batetik hurrengora bitartean hezeak daudelako. Zenbait ikerketak sukaldeko belakiak eta trapuak mikroorganismoak barreiatzeko agente potentzial gisa lotu dituzte. E.coli, Staphylococcus aureus eta Salmonella bakterioak eskuetan, belakietan, trapuetan eta tresnetan bizi daitezke, mikroorganismoekin lehen kontaktua izan eta ordu edo egunetan. Izan ere, sukaldeko belakiek giro ezin hobea ematen dute patogenoak eta onddoak ugaritzeko: tenperatura egokia da ugaltzeko, eta urarekin eta xaboiarekin soilik garbitzea ez da eraginkorra. Nahiz eta batzuk antimikrobianoekin egiten diren, bakterioak kentzeko modurik eraginkorrenetako bat desinfekzioa da.\nMikrouhin-labean belakiak berotzeak bakterioen ia %100 ezabatzen du\nAEBetako Nekazaritza Ikerketen Zerbitzuko (ARS) adituek 2007an egindako azterlan batean, zenbait proba egin ziren belakietatik patogenoak kentzeko. Lehenik eta behin, 48 orduz giro-tenperaturan birarazi ziren, haragi xehatuko disoluzio batean, mikrobio-kopurua handitzeko, eta belakia lau modutan tratatu zen: hiru minutuz disoluzio batean sartuta, %10eko lixibarekin; limoi-zukua minutu batez; mikrouhin-labean berotuta minutu batez, eta, azkenik, ontzi-garbigailuan garbituta, lehortze-ziklo batekin.\nLixibarekin eta limoi-zukuarekin egindako tratamenduek bakterioen %37 eta %87 artean ezabatzea lortu zuten. Aitzitik, mikrouhin-labean belakia berotzeak bakterioak %99,9 murriztu zituen, ontzi-garbigailuaren antzeko emaitza. Lizunak, berriz, lixibaz edo limoi-zukuz tratatutako belakietan bizi izan ziren, %6,7tik %63ra. Ondorioa: belakiak mikrouhin-labean berotzea edo ontzi-garbigailuan lehortze-ziklo batekin sartzea dira bakterioak eta lizunak kentzeko metodorik eraginkorrenak.\nBelakia ur garbiz garbitu eta mikrouhin-labean berotu bi minutuz, tenperatura maximoan. Belakia ez da lehortu behar eta erabili aurretik hoztu egin behar da. Belakia segurtasunez erabiltzeko beste aholku erabilgarri batzuk hauek dira:\nBi belakiko errotazio-sistema erabili. Garbi, lehor eta erabiltzeko prest eduki, bestea garbitzen den bitartean.\nItsatsita geratu diren janari-partikulen hondarrak kentzea.\nBelaki lehorra erabili behar ez denean.\nOilategiko hegaztien edo haragien koipea behin erabiltzeko sukaldeko paperarekin garbitu, belakia erabili beharrean.\nPatogenoak beste tresna batzuetan\nBelakiak ez dira gainazal eta tresnen artean patogenoak barreiatzearen erantzule bakarrak. Elikagaiak erabili aurretik eskuak ez garbitzea da elikadura arloko intoxikazioen beste arrazoi nagusietako bat. Batzuetan, ez da beharrezkoa den garrantzia ematen eta, kasu egiten denean, ez da beti modu egokian egiten. Hala gertatzen da xaboia erabiltzen ez denean. Eskuak ur beroarekin eta xaboiarekin garbitu behar dira, gutxienez 20 segundoz, elikagaiak manipulatzen hasi baino lehen. Horrela, bakterioak larruazalari itsastea ekiditen da. Haragi gordina, arraina edo barazkiak ukitu ondoren garbitu behar dira.\nArreta berezia jarri behar zaie ebakitzeko taulei, bai plastikozkoak bai zurezkoak, horietan bakterioak atxikitzen baitira, batez ere zurezkoak. Plastikozkoak, ordea, ez dira seguruak %100ean, nahiz eta ontzi-garbigailua lehortzeko prozesuan horietako gehienak ken daitezkeen, baldin eta tenperatura 140ºC-tik gorakoa bada.\nGarbiketa eta desinfekzioa ez dira gauza bera. Lehenengoarekin azaleko germenak kentzen dira eta bigarrenak suntsitu egiten ditu. Urez eta xaboiz garbitu, zikinkeria eta germen gehienak kentzeko. Hala ere, batzuetan patogenoen kontrako babes maila handiagoa behar izaten da, hau da, desinfektatu egin behar da.\nGermenen hedapena geldiarazteko modurik eraginkorrena da sukaldearen gainazalak eta arreta handirik jartzen ez zaien lekuak (adibidez, hozkailuko atea, armairuak edo iturriak) garbitzea eta desinfektatzea. Eremu horiek dira ahaztuta daudenak, baina, horregatik, arrisku mikrobiologikoaren ikuspegitik garrantzi gutxiago dute.\nbelakiak desinfekzio patógenos-eu sukaldea


Oñatin kolon eta ondesteko minbizia goiz detektatzeko 2. kanpaina amaitzear dago. — Oñatiko udala\nOñatin kolon eta ondesteko minbizia goiz detektatzeko 2. kanpaina amaitzear dago.\nAnbulatoriotik, prebentzio programa honetan parte hartzearen garrantzia azpimarratu da berriro.\nBigarren aldia da Oñatin halako prebentzio programa gauzatzen dela. 2010ean egin zen lehenean, parte hartzea oso handia erregistratu zen. 50 eta 69 urte bitarteko herritarren %73 eta erdiak lehen proba egin baitzuen. Bigarren kanpaina osatzeko azken hilabetea bakarrik falta denean, partaidetza, %66koa da soilik.\nKolon eta ondesteko minbizia goiz detektatzeko proba oso xamurra da. Gorozki edo kaka lagin txiki bat hartzean datza, bertan odol hondakinik ote dagoen detektatzeko.\nLehen proba hau egiteko kit-ak etxera bidaltzen dira eta lagina ere norberak etxean hartuta anbulatoriora eraman besterik ez du egin behar. Aparteko zailtasunik beraz, ez dauka. Eta garrantzitsua da oso, oinarrizko proba honek adierazi dezakeena. Oraindik minbizia garatu gabe kolon eta ondestean izan daitezkeen arazoak agerian jartzen baititu. Eta horrek noski, tratamendua garaiz jarri eta ondorio larriagorik sortu aurretik arazoa osatu dezake.\nProba hain xamurra izaki eta bereziki, prebentzio mailan duen eraginkortasun handia kontutan hartuta, hartarako gonbidapena jasotzen duten herritar guztiak proba egitera animatzen dira anbulatoriotik.\nKolon eta ondesteko minbizia garaiz atzemateko prebentzio kanpaina hau 50 eta 69 urte bitarteko guztiei zuzenduta dago, hau da, 1943ko urtarrilaren 2etik 1962ko abenduaren 31ra arte jaiotako guztiei. Azaroa amaiera bitartean, ia 2.500 gonbidapen gutun eta kit-ak bidaliko dira etxera.\nBere egunean jaso eta kasorik egin ez zionari, berriro pentsatzeko eskatzen zaio anbulatoriotik. Oraindik jaso ez duenak, hile akaberara arte itxaron dezala. Baina epe hori pasata jasotzen ez badu, anbultorioan bertan eskatu dezake proba egiteko kit-a.\nGogoan hartu behar da, proba eginda, emaitza beti jasoko dela, positiboa edo negatiboa den emaitza beti bidaltzen dela. Eta deskuidoan halakorik jaso ez duenak, seguruenetik, kitaren identifikazioa gaizki edo egin gabe zegoelako da. Proba egin eta emaitza jaso ez duenari, anbulatoriotik pasa eta gertatutakoaren berri bertan ematera animatzen da. Kit-a eskuratuta, proba egiteko aukera izango du.


ALKOHOL KONTSUMOAREN PREBENTZIORAKO SAIOA | Laudio Ikastola\nALKOHOL KONTSUMOAREN PREBENTZIORAKO SAIOA\nDBHko 1. eta 2. mailako ikasleek Laudioko udaleko droga-menpekotasunen prebentziorako bulegoak antolatutako alkohol kontsumoaren prebentziorako saioan hartu zuen parte urriaren 16an.\nPeter Roberts mimo aktoreak “Mimate” ikuskizuna eskaini zuen Ikastolako Areto Nagusian. Emanaldiak mimo arteaz, magiaz eta umoreaz baliatuta alkoholaren gehiegizko kontsumoaren inguruko hausnarketa egitea proposatzen die gazteei, horretarako publikoa ikuskizunaren parte aktiboa bihurtuz.\nAntzeztutako egoeratan gazteek beraien burua identifikatuta ikustea bultzatzen du ikuskizunak, modu horretan alkoholaren gehiegizko kontsumoak eta zenbait arazo sozio-sanitariok duten kausa-efektu harremanaz jabetu daitezen.\nEmanaldi arrakastatsua suertatu zen, hala adierazi digu berton izandako ikasleetako batek “Benetan ikuskizun bikaina eskaini zigun mimo honek drogen eta batez ere alkoholaren inguruan. Asko gustatu zitzaidan ez baitzen mimoen ikuskizun tradizional horietako bat izan. Peterrek aurkeztutako ikuskizunean ikusle askori parte hartzeko aukera eman zien eta gehienek, denek ez esateagatik, primeran pasatu zuten. Mila esker Peter.”


Sopela. Bizkaia. 18Diciembre2018\nAzaroaren 9 eta 10ean Sopela Business Market ekimenaren bigarren edizioa ospatuko da Kurtzion\nSopelan eta bere eskualdean enplegugarritasuna hobetu eta ekintzailetza garatzeko ekitaldi irekia da.\nHelburu nagusia ekintzaileak business angels sareekin, families offices‑eko sareekin eta arrisku‑kapitaleko funtsekin harremanetan jartzea da.\nBigarren edizio hau topaketa‑espazioa da, eta, bertan, mahai‑inguruak eta hitzaldiak izango dira, doakoak, aforoa bete arte. Halaber, networking‑topaketak izango dira inbertsio‑funtsen eta ekitaldian parte hartuko duten ekintzaileen artean.\nSopelako Udalak, Enplegua eta Ekonomia Sustatzeko Arloaren bitartez, Sopela Business Market (SBM) ekimenaren bigarren edizioa antolatu du, ekitaldi ireki gisa, Sopelan eta bere eskualdean enplegugarritasuna hobetu eta ekintzailetza garatzeko. SBM azaroaren 9 eta 10ean ospatuko da Kurtzio kultur etxean.\nBeraz, enplegua bilatzen edo ekintzaile izateko prestatzen ari diren pertsonentzat nahitaezko topagunea da, bertan ezagutu ahal izango baitituzte etengabe aldatzen ari den lan‑merkatuaren aukera berriak.\nNobedade nagusi gisa, aipatzekoa da ekimena bi egunera luzatu dela, ostegunean, hilak 9, egun osoan zehar eta ostiralean, hilak 10, goizean zehar. Halaber, edizio honetan “networking topaketei garrantzi handiagoa eman nahi izan zaie” adierazi du Fernández sozialistak, aurreko urtarrilaren 26an antolatutako lehenengo edizioan, “parte hartzaileak inbertsio-funtsei euren ideiak eta proiektuak azaltzeko denbora gehiagoren beharrean geratu baitziren”.\nAurreko urtarrilean ospatutako lehenengo edizioak izan zuen arrakasta ikusita, Teresa Fernándezek, Sopelako Udaleko Enplegu eta Sustapen ekonomikoko zinegotziak, berritasunekin datorren bigarren edizio hau abiarazi du, “lehenengo edizioa kontuan hartuta, hobe zitekeena zuzentzen saiatu gara”.\nTeresa Fernandezek azaltzen duenez “finantziazioa da proiektu berri bati ekitea erabakitzen duenaren zailtasun nagusietako bat”, hori dela eta “SBM2ra gerturatzen direnak inbertsio-funtsa nazional eta nazioarteko inbertsio-funtsa garrantzitsuei, zein ekintzailetza eta negozio sortzaile adituei euren negozio-ideiak azaltzeko aukera izango dute, aurrez-aurre” azaldu du PSOEko zinegotziak.\nHorrela, Sopela Business Market‑en helburu nagusia ekintzaileak business angels sareekin, families offices‑eko sareekin eta arrisku‑kapitaleko funtsekin harremanetan jartzea da, ekintzailetzaren garapena errazteko, inbertsioa gure lur‑eremura erakarriz eta produkzio‑ehuna sortu, piztu edo bultzatzeko laguntza zehatzak sortuz.\nHorretarako, Sopela Business Market‑en bigarren edizio hau topaketa‑espazioa da, eta, bertan, mahai‑inguruak eta hitzaldiak izango dira, doakoak, aforoa bete arte. Edizio honetan, halaber, esan bezala, networking‑topaketak izango dira inbertsio‑funtsen eta ekitaldian parte hartuko duten ekintzaileen artean.\nAipatzekoa da, gainera, bigarren edizio honetan, bi entitate laguntzaileren babesa izango dugula: Orkestra Deusto Instituto Vasco de Competitividad sarea eta Business Angels Keiretsu Forum Business Angels nazioarteko sarea. Biak ere erreferentzia dira ekintzailetzaren eremuan, bai Euskadin, bai nazioarte‑mailan. SBM2k, halaber, Bebee deritzon gizarte‑sare profesionalaren laguntza izango du, nazioarteko enplegurako.\nSopela Business Market orain dela bederatzi hilabete “ekintzaileek finantziazio, lehiakortasun, berrikuntza eta sortze produktibo alorretan dituzten erronka eta mehatxuei aurre egiten laguntzeko” sortu zen proiektua izan zela gogorarazi du Fernándezek. Hori dela eta “lehenengo edizioaren arrakastaren ondoren, zeinetan, proiektu batzuk jarraitasuna izan duten, eta gure eskualdean dugun talentuari arreta jarriz” sozialistak nabarmendu du “urtebete baino gutxiago behar izan dugu hobetutako bigarren edizio hau martxan jartzeko”.\nEkitaldiak, bigarren edizio honetan, bi eguneko iraupena izango du, hiru gunetan banatuta: Hitzaldi eta mahai‑inguruen gunea, Erakusketa‑gunea eta Topaketa‑gunea. Hiru gune hauetara sartzea guztiz doakoa izango da, aforoa bete arte.\nEkitaldiaren helburu zehatzak\nSopela ekintzaileak kokatzeko udalerri egokia eta adeitsua dela ezagutaraztea.\nUdalerriko eta eskualdeko ekintzaileak bultzatzea.\nUdalerriko langabeen enplegugarritasunaren hobekuntza lortzea.\nSopelarako produkzio‑inbertsioak hartzeko bilgune iraunkorra sortzea, eta herriko sustapen ekonomikoa indartzea.\nSustapen‑adituen topaketa‑gunea sortzea, urte‑sasoiko jokabidea hausteko gauza den sustapen ekonomikoko ideiak bultzatzeko.\nEnpresak eta ekintzailetza garatzeko finantzabidearen bilgune iraunkorra ezartzea.\nSopelako sustapen ekonomikoa erraztea, gure lur‑eremuko produkzio‑garapen handiagoa lortzeko.\nInformazio guztia eta ekitaldiaren egitaraua: www.sopelabusinessmarket.eus


Erlojupekoa | Iritzia | Berria\nAhalegindu izan naiz, baina sekula ez naiz ulertzera iritsi ordu aldaketaren aldea zertan zetzan. Energia aurreztea aipatzen zuten arren, ez nion logika guztiz harrapatzen. Saskiko ura-ren tankera hartzen nion: iturrian otarrea bete duzula uste, eta etxerako ttanttaka hustua.\nOrdutegi bat eta bakarra izango omen dugu urte osorako, eta badirudi horrek ez duela atzera-bueltarik. Urte osorako ordutegi bakarra. Baina bietan zein, egun udakotzat daukaguna edo negukotzat hartzen duguna? Hor saltsa sortuko da. Argitu/ilundu eta lehenago/nekezago binomioek askotariko argudioak jasan beharko dituzte. Eta ni nago pertsona bakoitzaren bizimoduak ez ezik pertsona bakoitzaren bizi-uneak ere eragin dezakeela aukeraketan. Neuk, esaterako, gauez errazago egiten nuen lan lehen. Orain egun-argi bolada dut…\nEsanguratsuena, halere, Europako agintariek gai honen inguruan egin dutena iruditzen zait. Galdeketa ez omen den galdetegi batean oinarritu dute aldaketaren premia. Oso garrantzitsua ez den seinale. Benetako pisua duten gaien inguruan ez dute inoiz kontsultarik egiten. Akaso, kasu honetan ere egiazko galderak honako hau behar luke: «Ixa batez markatu zapal zaitzaten hobesten duzun ordutegia».


Web orrien sorkuntzak eta diseinuak sekulako eboluzioa jasan dute, diseinatzaile batzuk sortu eta beraiek bakarrik aldatu ahal izatetik gaur egungo CMS sistemara (edukien kudeatzailea). CMS sistemarekin informatika maila alturik izan gabe erabiltzaileak Web gunea bat kudeatu ahal izango du modu erraz batetan.\nZu zeuk zure gustura aldaketak egin eta momentu oro nahi duzun materiala sartu ahal izateko moduan diseinatuko dizugu web orria. Zure Web gunea sortuko dugu interneten eta honen inguruko aholkularitza emango dizugu.\nWeb orria estatistika sistema batetara lotua egongo da honela atalik bisitatuena, bisiten jatorria eta bilaketak egiteko erabiltzen diren hitzak ezagutu ahal izango dira.\nGuzti honekin SEO posizionamendu egoki bat lortzeko neurriak hartuko ditugu, erabili beharreko hitzak eta webaren edukia nola sortu kontuan izanez bilatzaileetan egoki posizionatua egon dadin.\nGuk eginiko Web orrietako batzuk ikusgai dauzkazue Portafolioan.\nWeb orrialdeak diseinatzeko garaian behar ezberdinei egokitu diren aukerak eskaintzen ditugu:


"Pentsatu zein garrantzitsua den ur berdea frutak, barazkiak, bestelako laboreak, larreak, basoak… horiek guztiek ur berdean oinarritzen direla". Hala azaldu digu Ane Zabaletak #KlimaLarrialdia-ren tartean. "Landare guztien ur-beharrak ez dira berdinak, eta horrek eragin zuzena du ur berde eta ur urdinarekin", gogoratu digu. Ze, bai, ur urdina ere badago: landaretzak kontsumitu ez, eta errekara edo akuiferoetara doan ura.\nEta horrekin lotuta, azaldu digu Zabaletak, 20ko hamarkadaren hasieratik, leku desberdinetan egindako ikerketetatik ondorioztatu dute, "ibai-arro batean basoa larrearekin ordezkatzen denean arro horretako ur-emariak igo egiten direla, eta alderantziz: arroa basotzen denean ur-emariak gutxitu egiten direla". Izan ere, basoak ur-kontsumo handia du, eta horretaz ere egin du berba Zabaletarekin.\nBada, egin klik eta ezagutu zuk ere zer den ur berdea eta zein garrantzitsua den.


✈DOWNLOAD Fokker F27-600 1.1 X-Plane 10 - Rikoooo\nTamaina 54.8 MB\nDownloads 9 762\natgcab, eguneratu Robbo arabera\nfor X-Plane 10.00 +\nHegazkina 3D cockpit eta bidaiarien kabinan bat du. orduan lau liveries da - Fokker Ondare hegaldia, Aviaco, Air UK eta TAT - eta jarraibideak dituen pintura kit bat. halaber, zerrendak eta mugak PDF bat ere sartzen da. (Benetako F27 erregaiaren fluxua eta helizearen RPM, biak ala biak bidez aukeratutako "throttle". Beraz, ez baitago RPM kontrola da, beraz F3 / F4 gakoak erabili duten aukera izango duzu).\nFokker F27 motza aldiriko turboprop 44 eserlekuak jarri eta Holandako fabrikatzaileak Fokker, DC-3 arrakasta diseinatuta eraikitako hegazkin bat da. lehen hegaldia egin zen 24 1955 azaroaren orrian. Lehenengo kopia Aer Lingus entregatu zen azaroaren 1958 ere.\nEgilea: atgcab, Robboren eguneratzea


Bi taldeek izan dituzte aukerak; donostiarrak hobeak izan dira lehen zatian eta bilbotarrak, berriz, bigarrenean, baina ez dira berdinketa lortzeko gai izan.\nRacing-Athletic, Espanyol-Alaves eta Alhama-Eibar, Erreginaren Kopako final-zortzirenetan\nReala Athletici gailendu zaio Reale Arenan, Primera Iberdrolako 16. jardunaldian, jokatutako euskal derbian. Nerea Eizagirrek 22. minutuan egindako golaka garaipena eman die donostiarrei.\nAthleticek, bosgarren ligako sailkapenean, hobeto hasi du neurketa, eta nagusi izan da lehen minutuetan. Gola ere egin du bosgarren minutuan, Luciak ate barrura bidali du Pekek emandako pasea, baina jokoz kanpokoa adierazi du epaileak, eztabaida piztu duen erabakia. Ondoren, donostiarrek Valdezateren penaltia eskatu dute eskuaz desbideratu baitu Gemaren jaurtiketa. Ez du baina arbitroak ikusi. Eta jarraian, Athleticeko atezainak pozoindutako baloia atera dio Fransiri.\n22. minutuan, eta Athletic nagusi zenean, iritsi da Realaren gola. Nerea Izagirrek egin du, bere taldea markagailuan aurretik jartzeko. Natalia Arroyoren jokalariak ligan duten bigarren postua sendotzeko balio izan duen gola egin du Eizagirrek, areaz kanpotik jaurtita.\nGolak min handia eman dio Athletici eta nabarmenagoa izan da Realaren nagusitasuna. Urrutitik, lehendabizi Iraia eta ondoren Gabi saiatu dira.\nLehen zatiko azken minutuetan berdintzeko golaren bila joan da Athletic, baina 1 eta 0ekoarekin heldu dira bi taldeak atsedenaldira.\nAthleticek urrats bat egin du aurrera bigarren zatian, baina sendo aritu da atzean Natalia Arroyoren taldea. Arriskuren bat edo beste sortu dute zuri-gorriek, baina ez oso garbiak. 72.ean ordea, aukera ederra barkatu du Lucia Garciak.\n80.ean, Jensen norvegiarrak, Realaren azken fitxaketak, izan du debutatzeko aukera. Azken minutuetan, aldaketekin, talde txuri urdinaren defentsa gainditzeko azken saiakera bat egin dute bilbotarrek. Alferrik baina. Azken arriskua, Amaiurrek sortu du urrutitik.\nAmaieran, 1 eta 0, Realaren alde. Hiru puntuak Donostian geratu dira.


Emakume bat leihotik erori da, bikotekidearengandik ihes egiten saiatzean - Gasteiz - Alea.eus\nEmakume bat leihotik erori da, bikotekidearengandik ihes egiten saiatzean\nErredakzioa 2019-10-21 15:15\nIndarkeria matxista salatzeko kontzentrazio bat. ALEA\nGasteizko Udaltzaingoak gizona atxilotu zuen, genero indarkeria eta bikotekidea hertsatzea egotzita.\nUdaltzaingoak 33 urteko gizon bat atxilotu zuen larunbatean, emakume bat harengandik ihes egiten saiatzen ari zenean leihotik erori eta zauritu ondoren. Poliziek gizona atxilotu zuten, genero indarkeria eta bikotekidea hertsatzea egotzita.\nHerritarren dei batek jakinarazi zion Udaltzaingoari emakume bat Adurtzako etxebizitza bateko lehen solairutik erori zela. Poliziak etxebizitzara joan ziren, eta gizon batek jaso zituen. Emakume bat zegoen ohean etzanda, minduta, eta orkatilak handituak zituen. Minutu batzuk lehenago eztabaida bat izan ei zuten, eta gizonak etxetik irtetea galarazi zion emakumeari. Orduan emakumeak leihotik ihes egitea erabaki zuen, eta erori eta zauritu egin zen.\nZabalganean, beste atxilotu bat\nLarunbatean bertan, 23:30ean, patruila bat Zabalganeko etxebizitza batera joan zen, bizilagunek salatu zutelako heriotza-mehatxuak entzuten ari zirela eta emakume bat negar eta oihu egiten ari zela. Poliziek 48 urteko gizonezko bat atxilotu zuten, genero indarkeria delitua leporatuta, eta igandean utzi zuten epailearen esku.


Familia kontuak, amaitzeko Sustatu.eus - Teknologia albisteak\nFamilia kontuak, amaitzeko\n2010-09-24 : 18:09\nAmaitzen ari da Donostiako Zinemaldia. Bihar lehiatik kanpo eskainiko duten Elle s'appelait Sarah Gilles Paquet-Brenner frantziarrarena ikusteko zain, sarietarako gai ziren azken film biak ikusi ditugu ostiral honetan: Victoria Galardi argentinarraren Cerro Bayo eta Liu Hao txinatarraren Addicted to love (Maitasunari atxikiak), biak ere ezberdinak estiloz, asmoz eta emaitzaz, baina intersekzio-puntu gisa familia dutenak.\nJatorrizkoa: Promoziozkoa: Zinemaldia\nGalardi zuzendari gazte bat da, bakarkako lehen filma idatzi eta zuzendu duena. Cerro Bayo Andeetako turismo-lekua da eski-sasoian, eta hantxe kokatzen da istorioa: amona suizidatzen saiatu dela-eta, haren bi alabak, suhia eta bi bilobak ezagutuko ditugu, bakoitzaren ametsak eta miseriak. Ez da hainbeste familia barruko harreman eta trapu zikinei buruzko pelikula, ezpada elkarren ondoan suertatu diren bost pertsonaren bakardadeak agerrarazten dituena.\nFilm txiki eta apala da berez Cerro Bayo, baina bere apalean ederra, gorabehera handirik gabe egoki kontatua eta aktoreen aldetik ederki antzeztua. Jende xumearen egunerokotasuna eta Buenos Airestik urruntzea direla-eta, Sorín-en Historias mínimas Patagoniakoa gogoraraz lezake, baina Galardik ez du bilatzen haren poetikotasun samurra, baizik eta pertsona errealen bizitza modu sinesgarrian erretratatzea, lehor baina zintzo.\nSail ofiziala film biribilez beterik egon balitz, hau bigarren mailan utziko genukeen, baina ikusitakoak ikusita, sariren bat behintzat merezi duela esango nuke.\nAgureak maitemindu behar ez\nOs vellos non deben namorarse Castelaoren antzerki-lan baten titulua zen, eta horixe izan zitekeen Addicted to Love honen izenburua. Pop agure jubilatu eta alarguna da, eta egun batean erosketak egiten dituen azokan Li Ying ikusiko du, gaztetako amodio galdua, bera ere alargundua eta Alzheimerra daukana. Harekin elkartu nahiko du berriz, nahiz eta atsoaren alabak eragozpenak jarri.\nPrintzipioz, istorio eder baterako bidea eman zezakeen, baina Liu Hao gidoigile eta zuzendariak ikuslea asperrarazteko tema dauka nonbait: plano berberak errepikatzen ditu behin eta berriz, zaharren bizimoduaren errepika erakutsi nahirik edo.\nEgungo Txinako famili aldaketak, eta seme-alabak pixkanaka beren guraso zaharren zaindari nola bihurtzen diren ere erakusten digu, baina edozein gai interesgarri pikutara doa kontatzeko modua horren astuna denean.\n2010-09-24 : 18:52\nAdos, Xabier. Ez dira pelikula handiak eta familia kontuak dituzte biek ardatz.\nArgentinako klase ertainaren miseriak ederki ageri dira lehenengoan: ama, seme-alabak, ahizpa, senarra zaintzen duen andrea; zorra piloa duen ahizpa; Europara salto egin nahi duen semea; Miss izan nahi duen alaba eta aurpegiera egokia izateko bere kezkak...\nTxinatarra ederki hasi da, baina gehiegi luzatu du zuzendariak. 30 minutu zituen, gutxienez, soberan. Eta "Aita" filmaren txinatar bertsioa zirudien batzuetan. Hemen ere gazte triunfadoreak eta ez hain triunfadoreak ageri dira, bizitzaren amaieran dauden zaharrekin nahastuta.


'Los universos paralelos' antzezlana, gaur, Kafe Antzokian | El Correo\nZurekin'Los universos paralelos' antzezlana, gaur, Kafe Antzokian\n'Los universos paralelos' antzezlana, gaur, Kafe Antzokian\nJuan Carlos Vellido eta Malena Alterio.\nObra honek erakusten du erdi mailako familia baten gainditze prozesua, seme bat galdu ondoren\nELCORREO.COM Viernes, 9 marzo 2018, 23:03\nSeme edo alaba baten heriotza gainditu daitekeen gauza da? David Lindsay Abairek idatzita eta David Serranok moldatuta, galdera hori erantzun nahi du 'Los universos paralelos' antzezlanak. Atzo hasi eta gaur berriro ere Campos Elíseos Antzokian eskainiko den lan honetan Malena Alterio aktoresa da protagonista Juan Carlos Vellidorekin batera.\nDrama ia bazterrean utzita, antzezlanak adierazten du erdi mailako familia baten gainditze prozesua, seme bat galdu ondoren, umore ukitu leunekin. 'Los universos paralelos' antzezlanean Patricia eta Albertoren bizitzak 180 graduko bira bat ematen du zortzi hilabetetan bakarrik, eta erruduntasunak garrantzia handia hartzen du horretan. Hala ere, biek euren aldetik hura gainditzeko dena jarriko dute eta itxaropenera zabalik dagoen ate bat aurkituko dute, zeina gizakiei aurrera jarraitzeko gonbitea egiten dien, baita unerik mingarrienetan ere.\nDavid Linday Abaire azken urteotako dramaturgo ospetsuenetariko bat da. Estatu Batuetakoak, dagoeneko, hainbat sari eskuratu ditu eta mundu osoko antzokiak bete ditu bere lanekin. Antzezlana Broadwayn estreinatu zen 2006. urtean eta Antzerkiko Pulitzer Saria irabazi zuen 2007an. Horrez gain, hainbat sarirako izendapen eduki zituen, esaterako: Tony Sariak, Antzezlan Hoberenarena barne, eta Cynthia Nixon-ek Aktoresa Hoberenaren Tony Saria irabazi zuen.\nDavid Serrano hainbat lanarengatik nabarmendu da. Esate baterako: Cartas de amor (2016) eta Hoy no me puedo levantar (2005). Horrez gain, zuzendari edo gidoilari gisa lan egin du 'Tenemos que hablar' (2015), 'Días de fútbol' (2002) edo 'El pregón' (2015) bezalako pelikuletan.\nOraingo honetan, 'Los universos paralelos' Campos Elíseos Antzokira iritsi da, non ikusleek hura ikusi ahal izango duten gaurko emanaldia.\nAbian da Haziak ideia gazteen lehiaketaren seigarren edizioa Bilbo Metropolitarraren lurralde plan partzialari buruzko parte-hartze tailerrak, martxoan


PENTSIOEI BURUZKO ELIZONDOKO HITZALDIAN EH BILDUK 1080 EUROKO GUTTIENEKO PENTSIOAK ALDARRIKATU DITU\nData: apirilak 20, 2018\nOrtzegun ilunabarrean pentsioei buruzko hitzaldia antolatu zuen EH Bilduk Baztanen. Elizondoko Arizkunenearat bildutakoen aitzinean Maiorga Ramirez EH Bilduren Nafarroako parlamentariak eta Patxi Urrutiak EH Bilduko kideak herritar guztien duintasuna eta eskubideak bermatzeko 1080 euroko guttieneko pentsioak aldarrikatu zituzten.\nEzkerreko subiranisten koalizioaren izenean Patxi Urrutiak pentsioei buruzko gogoeta egin zuen, bereziki nabarmenduz pentsioetarako dirua egon badagoela. Amaiurtarraren erranetan boteredunek pentsioetarako diru aski ez dagoela sinitsarazi nahi dute baina hori gezurra da. Bankuak erreskatatzeko, azpiegitura handietarako eta ejerzitoetarako zernahi diru erabiltzen baita. Beraz, noren alde egin nahi den da kontua, jendeen alde edo negoziozaleen alde.\nMaiorga Ramirezek pentsio sistema pribatizatzeko abiatu den dinamika politiko eta ekonomikoa salatu zuen. Horren aitzinean EH Bilduk pentsio sistema publikoa defenditzen duela erran zuen, herritar guztiei duintasuna bermatuko diena. Horretarako Nafarroak pentsioak kudeatzeko eskumena behar duela erran zuen. Herritarren eskubide sozialak segurtatzeko bidea burujabetza dela aldarrikatu zuen. Modu berean, pentsio publikoak aurrekontu orokorrekin finantziatzearen alde egin zuen.\nMintzaldiaren ondotik izandako eztabaidan,bertaratutako batek oraingo pentsio sisteman emaztekiek bizi duten bazterketa salatu zuen. Emazteki aunitzek pobrezia mailaren azpitik dagoen pentsioa izaten dutela eta, gainerakoan, gizonkiek eta emaztekiek banaz bertze hartzen duten pentsioen artean alimaleko tartea dagoela. Tarte hori berdindu behar dela erran zuen denendako pentsio justuak segurtatuz.\nEHBildu Hitzaldiak pentsioak